Το τραπέζι της Καθαράς Δευτέρας – evimerologio\nΤα θαλασσινά, καλαμαράκια, χταπόδι , γαρίδες περιέχουν πρωτεΐνες υψηλής βιολογικής αξίας και έχουν χαμηλό θερμιδικό περιεχόμενο. Ο περισσότερος κόσμος έχει την εντύπωση ότι τα θαλασσινά προκαλούν αύξηση της χοληστερόλης του αίματος και τα αποφεύγει, κάτι που δεν ισχύει, ενώ περιέχουν απαραίτητα λιπαρά οξέα και είναι καλές πηγές βιταμίνης Β12. Μια μερίδα αποδίδει περίπου 250 θερμίδες. Προτιμήστε τα ψητά ή βραστά και όχι τηγανιτά. Προσοχή στα κονσερβοποιημένα τρόφιμα γιατί περιέχουν μεγάλες ποσότητες νατρίου.\nΟ ταραμάς είναι πλούσιος σε φώσφορο, κάλιο και μονοακόρεστα λιπαρά οξέα όμως, με πολύ υψηλή περιεκτικότητα σε νάτριο. Καλό είναι να μην ξεπεράσετε τις 1-2 κουταλιές σούπας στο γεύμα.\nΠροσοχή στα άτομα με υπέρταση. Προτιμήστε όσπρια, μια πολύ θρεπτική τροφή πλούσια σε πρωτεΐνες και φυτικές ίνες. Συμβάλουν στη μείωση της χοληστερίνης και στη καλή διατήρηση των επιπέδων του σακχάρου στο αίμα. Επίσης, περιέχουν βιταμίνες του συμπλέγματος Β, απαραίτητες για τη καλή λειτουργιά του νευρικού συστήματος.\nΗ λαγάνα, το ψωμί της Καθαρής Δευτέρας. Μία φέτα(30γρ) αποδίδει περίπου 80 θερμίδες, όσο δηλαδή και το κανονικό ψωμί.\nΟ χαλβάς παραδοσιακό γλυκό της ημέρας, πλούσιος σε βιταμίνες και θρεπτικά συστατικά απαραίτητα για τον οργανισμό αλλά με ιδιαίτερα αυξημένες θερμίδες, αφού 50γρ. περιέχουν 250 θερμίδες. Αποτελείται κυρίως από ταχίνι (τουλάχιστον κατά 60%) έχοντας έτσι τις ευεργετικές ιδιότητες του σουσαμιού. Το σουσάμι λόγω της βιταμίνης Ε και των λιγνανών που περιέχει ασκεί σημαντική αντιοξειδωτική, υποχοληστερολαιμική και αντικαρκινική δράση, ενώ η υψηλή περιεκτικότητά του σε θειαμίνη, νιασίνη, φυλλικό οξύ, ασβέστιο, σίδηρο, ψευδάργυρο, χαλκό και σελήνιο συμπληρώνει εξαιρετικά τη διατροφή μας. Όλα αυτά όμως, όταν καταναλώνεται με μέτρο!\nΕμπλουτίστε το τραπέζι σας με σαλάτες για φυτικέ ίνες και βιταμίνες και συνοδεύστε το γεύμα σας με ένα ποτηράκι κρασί που συμβάλει στη καλή λειτουργία της καρδιάς.\nΤηρείστε το έθιμο της Καθαράς Δευτέρας, κάντε όμως σωστές επιλογές.\nΚαλή Σαρακοστή και Καλά Κούλουμα!!!\nεδέσματα θαλλασινά Καθαρά Δευτέρα σαρακοστή ταραμάς


Ακρίβεια: Γιατί θα «καλπάσει» τους επόμενους μήνες -Ανησυχία και στην αγορά κρέατος | ΣΥΝΕΙΔΗΣΗ\nΑκρίβεια: Γιατί θα «καλπάσει» τους επόμενους μήνες -Ανησυχία και στην αγορά κρέατος\nΠερισσότερη ακρίβεια! Οι ειδικοί εκτιμούν πως οι συνέπειες όσων συμβαίνουν στην Ουκρανία δεν θα γίνουν πραγματικά αισθητές πριν περάσουν αρκετοί μήνες.\n“Η Ρωσία είναι ένας από τους μεγαλύτερους εξαγωγείς λιπασμάτων στον κόσμο (αντιπροσωπεύει το 14% της παγκόσμιας προσφοράς). Οι τιμές των λιπασμάτων, που είχαν ήδη ανοδική τάση, είναι τώρα 40% υψηλότερες από ό,τι ήταν πριν από την εισβολή. Πιθανότατα θα αυξηθούν περαιτέρω, όπως η παγκόσμια αλυσίδα εφοδιασμού αγωνίζεται να προσαρμοστεί στην ακόμα μεγαλύτερη αναταραχή. Αυτή, με τη σειρά της, θα ασκήσει περαιτέρω πίεση στην παραγωγή τροφίμων σε όλον τον κόσμο”.\nΗ αλυσίδα εφοδιασμού είναι ένα τεράστιο παζλ με κομμάτια να υπάρχουν σε όλον τον πλανήτη. Όταν κάποιο δεν είναι διαθέσιμο, προκαλείται γενική αναταραχή.\nΗ τιμή της ενέργειας επηρεάζει περισσότερο από κάθε άλλο τη βιομηχανία τροφίμων, καθώς το πετρέλαιο είναι το βασικό συστατικό της αλυσίδας εφοδιασμού από την αρχή της έως το τέλος -και σε κάθε βήμα που μεσολαβεί. Δηλαδή, από την καλλιέργεια και τη συγκομιδή, έως την επεξεργασία και τη συσκευασία.\nΤο μεγαλύτερο μέρος ωστόσο, δεν “απορροφάται” από τη μεταφορά ή τα μηχανήματα τροφοδοσίας καυσίμων, αλλά από τα λιπάσματα.\nΤεράστιες ποσότητες πετρελαίου και φυσικού αερίου πηγαίνουν σε λιπάσματα και φυτοφάρμακα που χρησιμοποιούνται για την παραγωγή και την προστασία των δημητριακών, των λαχανικών και των φρούτων.\nΑκόμα και ένα καρβέλι ψωμί απαιτεί ασυνήθιστα υψηλή ποσότητα ενέργειας. Το πετρέλαιο εν τω μεταξύ, είναι ουσία που καταναλώνουμε. Το κύριο προϊόν διατροφής που προέρχεται από πετρέλαιο είναι γνωστό ως ορυκτέλαιο. Χρησιμοποιείται για να κάνει τα προϊόντα πιο ανθεκτικά στο χρόνο -επειδή το πετρέλαιο δεν ταγγίζει.\nΤα συσκευασμένα αρτοσκευάσματα, όπως τα μπισκότα και η πίτσα, περιέχουν συχνά ορυκτέλαιο -γίνεται ο τρόπος να “κρατάνε” περισσότερο στα ράφια. Τα πετροχημικά χρησιμοποιούνται επίσης, για την παρασκευή χρωστικών τροφίμων, που μπορεί να έχεις στα δημητριακά και τα γλυκά.\nΗ τιμή της ντομάτας ενδέχεται να εκτιναχθεί τις επόμενες εβδομάδες, επειδή ορισμένοι παραγωγοί γεωργικών προϊόντων έχουν στραφεί στα σιτηρά -που δεν υπάρχουν σε επάρκεια και απαιτούν λιγότερα λιπάσματα. Οι συνδέσεις φαίνεται να είναι πιο βαθιές και πιο μεγάλες, από ό,τι είχαν εκτιμηθεί έως τώρα.\nΤο δε, κερί παραφίνης (είναι άχρωμο ή λευκό κερί από πετρέλαιο) χρησιμοποιείται στην παραγωγή κάποιων σοκολάτων (τις βοηθά να παραμένουν στερεές, σε θερμοκρασία δωματίου), ενώ ‘ψεκάζεται’ στα φρούτα, για να επιβραδυνθεί η αλλοίωση του (και να ‘χουν τη γυαλάδα που σε ‘τραβάει’ να τα αγοράσεις).\nΣημαντικές είναι οι ανατιμήσεις που καταγράφονται το τελευταίο διάστημα στην αγορά κρέατος, με τους ανθρώπους της αγοράς να εκτιμούν ότι το φετινό πασχαλινό τραπέζι θα είναι ακριβότερο. Oρατός ο κίνδυνος να σημειωθούν ελλείψεις αμνοεριφίων το Πάσχα.\n«Η τιμή των πουλερικών έχει αυξηθεί κατά μέσο όρο περίπου 25% σε σχέση με πέρυσι. Στο χοιρινό κρέας η αύξηση αγγίζει το 30%, ενώ στο μοσχάρι η αύξηση που είχε ήδη ξεπεράσει το 15%, τώρα έχει φτάσει το 20%- 25%», είπε στο star.gr ο Σάββας Κεσίδης, πρόεδρος της Πανελλήνιας Ομοσπονδίας Καταστηματαρχών Κρεοπωλών.\nΣχεδόν ένα μήνα πριν από το Πάσχα, ο ίδιος αναφέρθηκε και στα αμνοερίφια, σημειώνοντας ότι αν και μετά τις γιορτές των Χριστουγέννων η τιμή τους ήταν κατακόρυφα μειωμένη, μετά το ξέσπασμα του πολέμου στην Ουκρανία έχει αρχίσει κι αυτή σιγά-σιγά να ανεβαίνει.\n«Σε σχέση με τα περσινά επίπεδα (Μάρτιος) αυτή την ώρα το αρνί και το κατσίκι πωλείται κατά περίπου 15% ακριβότερα ωστόσο, όσο πλησιάζει όμως το Πάσχα η αύξηση θα είναι ισοδύναμη με τα υπόλοιπα κρέατα. Σε σχέση με πέρυσι η τιμή στο αρνί και το κατσίκι θα είναι τσιμπημένη κατά τουλάχιστον 20% και σίγουρα θα ξεπεράσει τα 10 ευρώ το κιλό, όταν το Πάσχα του 2021 η τιμή τους ξεκινούσε από τα 8,50 ευρώ το κιλό», εκτίμησε.\nΣύμφωνα με τους κρεοπώλες, πίσω από τις αυξήσεις στο κρέας βρίσκονται ο πόλεμος στην Ουκρανία, η ενεργειακή κρίση που έχει ανεβάσει το κόστος λειτουργίας των καταστημάτων, καθώς και μια άλλη συγκυρία παραγόντων.\n«Προσπαθήσαμε να συμπιέσουμε το κέρδος μας να βάλουμε ξανά “πλάτη”. Οι αυξήσεις στο ρεύμα, το αέριο, την ενέργεια γενικότερα αυτήν τη στιγμή έχουν ξεπεράσει τα μπορώ και τα θέλω μας και αναγκαστικά μετακυλίεται το ποσοστό της αύξησης και στον καταναλωτή», είπε ο κ. Κεσίδης.\n«Δυστυχώς, τώρα με τον πόλεμο στην Ουκρανία, τον πραγματικό και τον οικονομικό που έχει ξεσπάσει, έχουν εξαφανιστεί οι πρώτες ύλες, το σιτάρι, το κριθάρι, το καλαμπόκι.\nΗ Ουκρανία, η Ρωσία και η Λευκορωσία παράγουν σύμφωνα με τα στοιχεία της ΕΛΣΤΑΤ περίπου το 45 με 50% του σιταριού, του κριθαριού και της βρώμης που απαιτεί η Ευρώπη για το σιτηρέσιό της.\nΗ έλλειψη σιτηρών αυξάνει πάρα πολύ την τιμή των ζωοτροφών, με αποτέλεσμα να ανεβαίνει το κόστος για τον κτηνοτρόφο και ο καταναλωτής τελικά να πληρώνει ακριβότερα το κρέας στο κρεοπωλείο», εξήγησε.\nΑναφερόμενος στα αμνοερίφια ο κ. Κεσίδης εκτίμησε ότι εκτός από τις αυξημένες τιμές οι καταναλωτές είναι πιθανό να βρεθούν αντιμέτωποι και με ελλείψεις φέτος το Πάσχα. Όπως εξήγησε, ένας από τους λόγος είναι οι νέες αγορές που έχουν ανοίξει το τελευταίο διάστημα για τα ελληνικά αρνιά και κατσίκια.\n«Έχουμε από τα καλύτερα αρνιά και κατσίκια στην Ευρώπη και αυτό το πληρώνουν οι γείτονές μας, οι Καθολικοί Ιταλοί και Ισπανοί. Δυστυχώς, φέτος το καθολικό Πάσχα πέφτει μία εβδομάδα νωρίτερα από το δικό μας οπότε πρώτα θα κάνουν τις αγορές τους οι Καθολικοί και μετά εμείς…\nΠλέον, το ελληνικό αμνοερίφιο το ζητούν και οι Ισραηλίτες, ενώ άνοιξε φέτος καινούργια αγορά και στη Λιβύη και την Αίγυπτο, όπου έχουν θέμα με τα αρνιά τους και κάνουν εισαγωγές. Αυτή τη στιγμή, λοιπόν, τα περισσότερα αρνιά και κατσίκια έχουν ήδη αξία και μπορούν να πωληθούν», είπε.\nΌπως πρόσθεσε, η αύξηση της τιμής του γάλακτος (ειδικά του πρόβιου) κατά 10 λεπτά το τελευταίο δεκαπενθήμερο, αποτελεί ένα ακόμα κίνητρο για τους κτηνοτρόφους να πουλήσουν τα αρνιά τους.\n«Ο κτηνοτρόφος προτιμά να πουλήσει το γάλα και να δώσει το αρνί όσο- όσο προκειμένου να φύγει από τα χέρια του, γιατί το καθαρό κέρδος που θα βγάλει θα είναι από το γάλα», σημείωσε.\nΤην ίδια ώρα, ο κ. Κεσίδης ανέδειξε ένα ακόμα πρόβλημα που αναμένεται να δημιουργήσει το Πάσχα ο πόλεμος στην Ουκρανία, το οποίο αφορά στα βουλγάρικα και ρουμάνικα αρνιά, που στο παρελθόν κρατούσαν χαμηλά τις τιμές στην ελληνική αγορά.\n«Με το ξέσπασμα του πολέμου και την κρίση των σιτηρών ήδη η Βουλγαρία σταμάτησε τις εξαγωγές σιτηρών, το ίδιο και η Ρουμανία. Γιατί να μην κάνει το ίδιο και για τα αρνιά;\nΣτο παρελθόν είχαμε ένα αποκούμπι στα βουλγάρικα και ρουμανικά αρνιά, τα οποία ήταν ποιοτικά και πιο φθηνά. Τώρα ούτε πιο φθηνά θα είναι, αλλά δεν ξέρουμε ούτε και αν θα υπάρξουν τέτοιες εισαγωγές, ώστε να κλείσουν τα δικά μας στεγανά, που ήδη ανοίγουν από τα δικά μας αρνιά.\nΆμεσος, λοιπόν, είναι ο κίνδυνος να μην υπάρχει επάρκεια φέτος το Πάσχα», σημείωσε, καταλήγοντας ότι όλα τα παραπάνω προικονομούν μία «πάρα- πάρα πολύ δύσκολη χρονιά για το αμνοερίφιο φέτος, το Πάσχα».


Όπως βγαίνετε με φίλους για καφέ και να τα πείτε, έτσι μπορείτε να βγαίνετε και με το παιδί σας, ξεκινώντας από τις πρώτες τάξεις του δημοτικού. Πέστε στο παιδί σας "σήμερα θα βγούμε ραντεβού παρέα, να φάμε ένα παγωτάκι και να τα πούμε" και κανονίστε να πάτε σε ένα μέρος όπου μπορείτε να βρεθείτε οι δυο σας (ακόμα καλύτερα και αγκαλίτσα!) για να περάσετε όμορφα. Δε χρειάζεται να αφιερώσετε πολύ χρόνο, ακόμα και 15-20 λεπτά είναι αρκετά.\nΘα πρέπει να κλείσετε το κινητό σας και να αφοσιωθείτε στο παιδί σας. Ρωτήστε το για τους φίλους, το σχολείο, τα ενδιαφέροντά του, χωρίς να του κάνετε ανάκριση και χωρίς να παίζετε το παιχνίδι των 20 ερωτήσεων. Ξεκινήστε την κουβέντα χαλαρά, τύπου "τι θα ήθελες να μου πεις σήμερα..", "θέλω να ακούσω τα νέα σου από το σχολείο", κλπ. Επικεντρωθείτε στο να ακούτε περισσότερο και να σχολιάζετε λιγότερο. Κάντε στο παιδί σας υποθετικές ερωτήσεις, τύπου "τι θα έκανες αν ήσουν διευθυντής στο σχολείο για μια μέρα", "αν μπορούσες να πας διακοπές οπουδήποτε στον κόσμο που θα διάλεγες", κλπ. Η ιδέα είναι να είστε μαζί με το παιδί σας, χωρίς περισπασμούς και να δημιουργήσετε ζεστασιά, εγγύτητα και τονώσετε το ψυχικό σας δέσιμο.\nΠάρτε τη συνειδητή απόφαση να μειώσετε τα νεύρα και τις φωνές στην οικογένειά σας. Πριν ξεσπάσετε, πάρτε μια βαθιά ανάσα και ρωτήστε τον εαυτό σας "αξίζει τον κόπο να χαλιέμαι και να χαλάω τη σχέση μου με το παιδί μου γι’ αυτό το λόγο;". Υιοθετήστε μια πιο ήρεμη στάση. Μάθετε να επενδύετε στο θετικό, στο γέλιο και τη χαρά και μειώστε τον αρνητισμό. Παρατηρήστε τι κάνουν σωστά και καλά τα μέλη της οικογένειας και κάντε τους ένα κομπλιμέντο, αντί να βλέπετε πάντα το στραβό και να λέτε τι πρέπει να διορθώσουν.\nΚαι έρχεται το παιδί και ανακαλύπτεις σιγά σιγά ότι είσαι ή γίνεσαι μια άλλη Όταν γίνεσαι γονιός φαίνεται πραγματικά τι άνθρωπος είσαι


Θερμοκρασία χρώματος | DYP e-shop\nΘερμό λευκό ≤ 3.000Κ\nΨυχρό Λευκό >4.000Κ\nΦως ημέρας ≥5.000Κ\nTο χρώμα που εκπέμπεται από τα LED εξαρτάται από τα υλικά που χρησιμοποιούνται για να κάνουν τη δίοδο.\nTo κόκκινο χρώμα προέρχεται από το αρσενίδιο γαλλίου αργιλίου (AlGaAs). Το μπλε χρώμα γίνεται από το νιτρίδιο γαλλίου ίνδιου (InGaN) και το πράσινο από το φωσφίδιο γαλλίου αργιλίου (AlGaP).\nΑυτά τα τρία βασικά χρώματα μπορούν να δώσουν μέχρι και 16.000.000 συνδυασμούς απόχρωσης φωτισμού.\nΤο «άσπρο» φως δημιουργείται με το συνδυασμό του φωτός από κόκκινο, πράσινο, και μπλε (RGB) LED ή με την επένδυση του μπλε LED με κίτρινο φωσφόρο.\nΖεστό ή Ψυχρό (δροσερό);\nΔεν υπάρχουν κανόνες – η επιλογή γίνεται ανάλογα με την προσωπική μας προτίμηση και την χρήση που θέλουμε. Αν σας αρέσει το παραδοσιακό κιτρινωπό χρώμα ενός συμβατικού λαμπτήρα, το θερμό λευκό γύρω από (2700-3000K), θα ήταν η ιδανική επιλογή, αυτή είναι η πιο δημοφιλής επιλογή για τα σπίτια. Αν θέλετε ένα μοντέρνο, καθαρό βλέμμα, μπορείτε να προτιμήσετε το καθαρότερο ψυχρό (δροσερό) λευκό,(4000K +). Το Ψυχρό(δροσερό) λευκό φως περιέχει περισσότερο μπλε φως και μοιάζει πιο φωτεινή στο μάτι (γι ‘αυτό και οι ψυχροί λευκοί λαμπτήρες έχουν υψηλότερη απόδοση φωτεινότητας σε σύγκριση με το αντίστοιχο θερμό λευκό λαμπτήρα). Φαίνεται επίσης πως στους ανθρώπους από ηλιόλουστες χώρες τείνουν να προτιμούν το λευκό φως σε σύγκριση με ανθρώπους από ψυχρές χώρες που προτιμούν πιο ζεστό φως.\nΣε εμπορικές εφαρμογές επιλέγοντας τη σωστή θερμοκρασία χρώματος είναι σημαντική και θα εξαρτηθεί από τη διάθεση που θέλετε να δημιουργήσετε και τα προϊόντα που προωθείτε – για παράδειγμα, φρεσκοψημένα μπισκότα και το ψωμί μπορεί να φαίνονται καλύτερα κάτω από ένα ζεστό λευκό φως. Ένα δροσερό λευκό φως, δεν μπορεί να κάνει το προϊόν να φαίνεται τόσο ελκυστικό, αλλά θα ήταν μια καλή ιδέα να κάνουμε κάποιες δοκιμές για να δούμε τι λειτουργεί καλύτερα.\nΠού μπορώ να τα χρησιμοποιήσω;\nΠαρακάτω παραθέτουμε μερικές περιοχές όπου μπορούν να χρησιμοποιηθούν τα διαφορετικά χρώματα:\nΘερμό λευκό – σαλόνι, υπνοδωμάτιο, χωλ.\nΨυχρό λευκό – κουζίνα, γραφείο, μπάνιο, ντουλάπα, γραφείο, το λιανικό εμπόριο.\nΦως ημέρας – Εμπορικά καταστήματα, βιτρίνες ηλεκτρονικών προϊόντων, στούντιο τέχνης.


Μια καλή συμφωνία έγινε ανάμεσα στην αεροπορική εταιρία Sky Express και το Δήμο της Κώ. Η αεροπορική εταιρία θα πετά από και προς την Κω και θα εξυπηρετεί ιδιαίτερα τους κατοίκους του νησιού που θέλουν να φτάσουν γρήγορα και οικονομικά στην Αθήνα.\nΣτη συνέντευξη τύπου παρευρέθηκαν στην αίθουσα του Δημοτικού Συμβουλίου της Κω ο Δήμαρχος της Κω κ. Γιώργος Κυρίτσης, o Αντιδήμαρχος της Κω για θέματα τουρισμού κ. Ηλίας Σιφάκης, ο Πρόεδρος της Sky Express κ. Θεόδωρος Κροκίδας και ο Διευθύνων Σύμβουλος της Sky Express κ. Χάρης Μπότσαρης. Λίγο πριν τη συνέντευξη ο Δήμος της Κω είχε οργανώσει ειδική υποδοχή για την πρώτη πτήση της Sky Express.\nΟ Δήμαρχος της Κω, κ. Γιώργος Κυρίτσης, τόνισε μεταξύ άλλων: « Είναι μια σημαντική μέρα που αναβαθμίζει την αεροπορική σύνδεση της Κω με την Αθήνα και έχει ήδη φέρει τα πρώτα άμεσα, ορατά και μετρήσιμα αποτελέσματα. Η SkyExpress ανταποκρίθηκε και έδειξε έμπρακτα το ενδιαφέρον της και είμαι βέβαιος ότι η τοπική κοινωνία θα στηρίξει την προσπάθεια αλλά και την επιλογή της εταιρείας να ξεκινήσει δρομολόγια, συνδέοντας την Κω με την Αθήνα. Το μήνυμα της σημερινής μέρας είναι ένα θετικό μήνυμα για την Κω, καθώς αποδεικνύει ότι η Κως είναι ελκυστική και προσελκύει εταιρείες που αναπτύσσουν επιχειρηματική δραστηριότητα στο πεδίο των αερομεταφορών. Και αυτούς που έρχονται και επενδύουν στον τόπο μας και στο νησί μας πρέπει να τους στηρίζουμε, να τους διευκολύνουμε και να τους ενισχύουμε» και συνέχισε «εδώ και αρκετό καιρό υπάρχει επικοινωνία μεταξύ του Δήμου και της Sky Express με στόχο να αναπτυχθούν συνέργειες για την περαιτέρω τουριστική προβολή της Κω».\nΑπό την πλευρά του, ο Πρόεδρος της Sky Express, κ. Θεόδωρος Κροκίδας ευχαρίστησε τον Δήμαρχο της Κω για την πρόσκληση και τόνισε: «Θα ήθελα να σας ευχαριστήσω θερμά τόσο για την πρόσκλησή σας όσο και για την πρόθεσή σας να στηρίξετε ως Δήμος αυτήν την προσπάθεια που καταβάλλουμε προκειμένου να βοηθήσουμε και να συμβάλλουμε με κάθε τρόπο στην ανάπτυξη του όμορφου νησιού σας. Με την είσοδο της Sky Express στα εσωτερικά δρομολόγια που συνδέουν την Κω με την Αθήνα, ενισχύεται ο ανταγωνισμός διασφαλίζοντας καλύτερες υπηρεσίες και πιο ανταγωνιστικές τιμές για τους πολίτες. Πάγια θέση της εταιρείας μας, είναι να βρίσκεται κοντά στους τόπους τους οποίους εξυπηρετεί με συνέπεια και να τους στηρίζει. H Sky Express δεσμεύεται ότι θα συνεχίσει να προσφέρει υψηλής ποιότητας υπηρεσίες, τόσο στους κατοίκους του νησιού, σε ότι αφορά την σύνδεση τους με την ηπειρωτική Ελλάδα, όσο και στους τουρίστες που έρχονται να απολαύσουν τις διακοπές τους, σε αυτόν τον πραγματικά μαγικό προορισμό».\nΟ Διευθύνων Σύμβουλος της Sky Express, κ. Χάρης Μπότσαρης, αναφερόμενος στην παρουσία της εταιρείας στην Κω τόνισε ότι: «Πλέον η Sky Express ενώνει την Κω με την Αθήνα, με το Ηράκλειο αλλά και από 1η Οκτωβρίου και με τη Ρόδο, τη Κάλυμνο, τη Λέρο και την Αστυπάλαια. Οι πτήσεις του δρομολογίου Αθήνα-Κως είναι καθημερινές, κάθε Παρασκευή είναι διπλές, ενώ πραγματοποιούνται και σε πολύ βολικές ώρες». Αναφερόμενος στα αναπτυξιακά σχέδια της Sky Express, ο Διευθύνων Σύμβουλος της εταιρείας είπε μεταξύ άλλων: «Η Sky Express έχει αυξήσει τις πτήσεις της κατά 70% σε σχέση με την περυσινή περίοδο, ξεπερνώντας τις 15.000 πτήσεις τον χρόνο. Πλέον εξυπηρετούμε 30 προορισμούς σε όλη την Ελλάδα και διαθέτουμε το 2ο μεγαλύτερο δίκτυο εσωτερικού. Στόχος μας είναι να προσφέρουμε υψηλής ποιότητας υπηρεσίες και να αποτελούμε την Νο1 επιλογή των επιβατών». Τέλος, ο κ. Χάρης Μπότσαρης ανέφερε ότι ο στόλος της εταιρείας συνεχίζει να μεγαλώνει αφού πολύ σύντομα η Sky Express παραλαμβάνει ακόμα δύο νέα αεροπλάνα, με το πρώτο να έρχεται τις επόμενες μέρες.\nTags #Sky Express #Δήμου #Κω #Συνεργασία\nΑλλαγή πλάνων της Ryanair για τη Θεσσαλονίκη\nΣυνεργασία για καλύτερα αποτελέσματα στον τουρισμό ψάχνουν Etihad και Tui group\nΑπό την Παρασκευή 8 Απριλίου κανονικά οι πτήσεις προς Βρυξέλλες\nΤα πράσινα μηνύματα της χρονιάς στο περιοδικό 2BOARD


Pixel Slate: Το πρώτο tablet της Google με Chrome OS\nΗ Google παρουσιάζει το πρώτο tablet στην ιστορία της με λειτουργικό σύστημα Chrome OS, το Pixel Slate, το οποίο έχει σχεδιαστεί για να προσφέρει στον χρήστη τη δυνατότητα να πραγματοποιεί περισσότερα σε μια πιο φορητή μορφή. Με οθόνη αφής, βελτιστοποιημένες εφαρμογές του Android OS και ισχυρά τεχνικά χαρακτηριστικά για κάθε ανάγκη.\nΤο Pixel Slate αφήνει μια όμορφη αίσθηση στα χέρια του χρήστη χάριν στο βαρυκεντρισμένο σασί με στρογγυλεμένες γωνίες και καμπυλωτό γυαλί 2.5D. Με πάχος μόλις 7mm και βάρος 720gr, αλλά και με οθόνη που καλύπτει σχεδόν ολόκληρη την πρόσοψη του, το Pixel Slate φέρνει στο προσκήνιο αυτά που σε ενδιαφέρουν περισσότερο.\nΤαινίες, φωτογραφίες και παιχνίδια ζωντανεύουν στην άριστη ανάλυση του Pixel Slate. Η Google βαφτίζει την οθόνη του ως Molecular Display με 293 pixels ανά ίντσα. Η μουσική, επίσης, ακούγεται υπέροχα χάριν στα δύο ηχεία της πρόσοψης που ρυθμίζονται αυτόματα με ειδικό αλγόριθμο για το καλύτερο δυνατό αποτέλεσμα.\nΕπιπλέον, το Pixel Slate περιλαμβάνει κάμερες 8MP εμπρός και πίσω, με την εμπρόσθια Duo Cam να διαθέτει ευρυγώνιο φακό και να αποδίδει εξαιρετικά σε συνθήκες χαμηλού φωτισμού. Μπορείς να τραβήξεις και αξιόλογα πορτραίτα χάριν στην τεχνολογία machine learning. Τέλος, το Pixel Slate προσφέρει 12 ώρες αυτονομία.\nΝα σημειωθεί ότι υποστηρίζει γραφίδα Pixel Pen και μπορεί να μετατραπεί σε laptop με το αποσπώμενο πληκτρολόγιο Pixel Slate Keyboard.


Σταματήστε να ψάχνετε! 5 συμβουλές για περισσότερη παραγγελία στην τσάντα σας | Amibio-Project.eu\nΔεν χρειάζεται περισσότερο έχουν την επιθυμία να το χάος στην τσάντα σας; Θα σας πω τα κόλπα δημιουργεί τελικά τάξης της.\nΠοιος δεν ξέρει - είναι γεμάτη με ψώνια στο κατώφλι και απλά δεν μπορεί να βρει το κλειδί, επειδή το θαμμένο και πάλι ανάμεσα σε αμέτρητα άλλα πράγματα στη τσάντα σας. Όχι πια! Σας λέμε απλά κόλπα που θα φέρει σε χρόνο μηδέν σειρά με την τσάντα σας.\nΣυμβουλή # 1: Καθαρίζετε τακτικά έξω\nΓια να οργανώσετε την τσάντα σας, πρέπει πρώτα όλα έξω - τόσο το σπίτι κλειδιά, το πορτοφόλι και το κινητό, καθώς και όλα τα σκουπίδια που πετάει γύρω στην τσέπη του. Στην τσάντα σας μόνο εκείνα τα πράγματα που θα πρέπει να βρίσκεται, η οποία χρειάζεστε πραγματικά.\nΈχουν διαλυθεί της όλα να ανεβάσετε τσέπη σας την ευκαιρία να καθαρίσει και να τους ελευθερώσει από την κατάρρευση. Αυτό λειτουργεί καλύτερα με μια ηλεκτρική σκούπα χειρός ή με μία βούρτσα πανί (εδώ στο Amazon για ψώνια).\nΈτσι ώστε τσάντα σας είναι τακτοποιημένο, θα πρέπει να τους καθαρίσει και καθαρίστε το τακτικά. Τσάντα σας θα πρέπει να υπάρχει επιπλέον χώρο για τα πράγματα. Έτσι, η ίδια παραδέχεται τακτικά και να ελέγχεται το περιεχόμενο.\nΣυμβουλή # 2: Τσέπες στην τσάντα\nΘα ήταν ιδανικό, βέβαια, εάν τσάντα σας έχει ήδη μερικά τσέπες ή ραμμένα σακούλες. Τόσο μεγάλο μέρος μπορεί να στοιβάζουν καθαρίσει την ουσία της. Ωστόσο, υπάρχει η περίπτωση ενός μόνο διαμερίσματος, μπορεί να εκραγεί γρήγορα το χάος.\nΠιάσε προκειμένου να αποφευχθεί το ενδεχόμενο μερικές μικρότερες σακούλες. Ο καλύτερος τρόπος για να σαφείς τσάντες τουαλέτας είναι έτσι ώστε να έχετε πάντα (ψώνια εδώ στο Amazon) στο μυαλό.\nσυμβουλή μου: Ταξινόμηση πράγματα σας θεματικά. Το μακιγιάζ έρχεται σε μια τσάντα, φαρμακευτική αγωγή και ΣΙΑ στην άλλη.\nΣυμβουλή # 3: Τσάντα Organizer\nΑν αυτό δεν είναι τακτοποιημένο αρκετά, η πρόσβαση διοργανωτής τσάντα (εδώ στο Amazon για ψώνια). Αυτή είναι μια τσάντα με πολλές μικρές τσέπες προσφέρουν άφθονο χώρο αποθήκευσης. Έτσι έχετε πετούν γύρω από την τσάντα τουαλέτας στην τσέπη σας δεν είναι χαλαρά.\nσυμβουλή μου: Επιλέγει αμφιβολία ένα μικρότερο διοργανωτή, έτσι που να ταιριάζει αρκετά καλά σε κάθε περίπτωση στην τσάντα σας.\nΗ συμβολή μοιράζονται Kerry 🍒 (@ cer8rys) για Αυγ 2,2020um 9:01 PDT\nΣυμβουλή # 4: στρώματα χρήσιμη\nΓενικά σε μια τσάντα: Το τι είναι σημαντικό, είναι πολύ επάνω. Φυσικά, αυτό δεν είναι απαραίτητα μια καλή ιδέα να βάλει το πορτοφόλι του σε όλη τη διαδρομή μέχρι, καθώς μπορεί με άλλο τρόπο να κλαπεί εύκολα. Ωστόσο, θα πρέπει να τεθούν όλα τα σημαντικά πράγματα σε ένα σημείο στο οποίο θα γυρίσει γρήγορα. Γι 'αυτό σας σώζει πολύ χρόνο αναζήτησης.\nΑσφαλές κλειδί με το συγκρότημα: Συμβουλή # 5\nΤο μπρελόκ είναι μία αμφιβολία ένα από τα πιο σημαντικά αντικείμενα στην τσάντα μας. Ως εκ τούτου, θα πρέπει να είναι πάντα στο χέρι. Πολλές σακούλες έχουν ένα κορδόνι στο οποίο θα επισυνάψετε τα κλειδιά σας μπορεί.\nΕίναι ότι δεν είναι η περίπτωση, μπορείτε απλά ένα καλώδιο γύρω από το κλειδί δεσμεύουν σας και στερεώστε στην τσάντα σας, για παράδειγμα, το φερμουάρ ή ένα πτερύγιο. Έτσι θα πρέπει να το κλειδί σας εγγυάται ποτέ να κοιτάξει μακριά!\nΠερισσότερα Περικοπή συμβουλές μπορείτε να βρείτε εδώ:\nΓεια σου, το χάος! Αυτές οι 10 βοηθοί θα είναι πιο ώστε στο διαμέρισμα\nτελευταία παραγγελία! 8 έξυπνα απλή ντουλάπα αμυχές\nκαλλυντικά χάος; Αυτά τα έξι προϊόντα που φέρνουν για να make-up πράγματά σας


Η φυτική διατροφή είναι καλύτερη για τον πλανήτη - HellasVeg\nΗ φυτική διατροφή είναι καλύτερη για τον πλανήτη\nΗ διατροφή αποτελεί σημαντικό μέσο για την προστασία του περιβάλλοντος. Αρκεί να σκεφθούμε ότι, μια διατροφή πλούσια σε κρέας, απαιτεί την κατανάλωση τριπλασίων φυσικών πόρων, σε σχέση με μια διατροφή βασισμένη σε φυτικές τροφές.\nΣτις κτηνοτροφικές μονάδες, τα εκτρεφόμενα ζώα καταναλώνουν μεγάλες ποσότητες τροφής. Για την παραγωγή ενός κιλού βοδινού, απαιτούνται 7 κιλά φυτικών καρπών, προκειμένου για την εκτροφή των αγελάδων μέχρι την σφαγή τους, ενώ για κάθε κιλό χοιρινού, απαιτούνται 4 κιλά φυτικών καρπών.\nΥπολογίζεται ότι το 70% της αγροτικής γης σε ολόκληρο τον πλανήτη, χρησιμοποιείται για τις ανάγκες της εκτροφής των ζώων, η οποία και ευθύνεται κατά 91% για την αποψίλωση των δασών του Αμαζονίου.\nΑντίστοιχη επιβάρυνση προκαλεί η εκτροφή των ζώων και στην παγκόσμια κατανάλωση νερού. Η κτηνοτροφία χρησιμοποιεί περίπου το 70% του πόσιμου νερού. Για να παραχθεί 1 κιλό σιταριού απαιτούνται 1.000-2.000 λίτρα νερού, ενώ για την παραγωγή ενός κιλού βοδινού, χρειάζονται 13.000 έως και 100.000 λίτρα νερού. Επιπλέον, τα αντιβιοτικά και οι ορμόνες που χρησιμοποιούνται, καθώς και τα απόβλητα που παράγονται στις κτηνοτροφικές μονάδες, επιβαρύνουν το οικοσύστημα, μέσω της μόλυνσης των υδάτων.\nΌμως τον κώδωνα του κινδύνου κρούουν και οι ωκεανοί. Αν νομίζατε ότι αυτοί κινδυνεύουν μόνο από την άνοδο της στάθμης της θάλασσας, τότε κάνετε λάθος. Επιστήμονες υπολογίζουν ότι με την εξαντλητική υπεραλίευση, την εντατικοποίηση των ιχθυοτροφείων και την μόλυνση, θα φτάσουμε στο 2048 με ωκεανούς χωρίς ψάρια!\nΓια το λόγο αυτό, επείγει να αλλάξουμε τις διατροφικές μας συνήθειες, και να προστατεύσουμε το περιβάλλον μας, δηλαδή τη στεριά και τη θάλασσα.\nΔείτε τις συνταγές μας ως εργαλείο για να βοηθήσετε και εσείς στην διακοπή της κλιματικής αλλαγής, όσο προλαβαίνουμε ακόμα.\nΦυσικά εξίσου σημαντικό είναι να διαμορφώσουμε και τις υπόλοιπες μας συνήθειες μας αναλόγως – όπως πχ να σταματήσουμε την χρήση πλαστικών μιας χρήσης, να ανακυκλώνουμε ότι μπορούμε, να προωθούμε την επαναχρησιμοποίηση όσο περισσότερο γίνεται, και κυρίως να μειώσουμε τις εκπομπές αερίων του θερμοκηπίου αλλάζοντας το προφίλ της ενέργειας που καταναλώνουμε καθημερινά (ποδήλατο, περπάτημα, ηλεκτρικά αυτοκίνητα ή αυτοκίνητα υδρογόνου, χρήση ΑΠΕ και άλλα).\nΔες πως μπορείς να βοηθήσεις


Υπόθεση βιασμού 24χρονης: Απειλές για τη ζωή του καταγγέλλει ο ακτιβιστής Η. Γκιώνης – Τα νεότερα από την Κύπρο - Χιώτικη Διαφάνεια\n“Έχει σταλεί ένα mail από τις αρχές της Κύπρου το οποίο δεν είχα δει. Οι αστυνομικές Αρχές στην Ελλάδα γνωρίζουν ποιος είμαι και που βρίσκομαι. Έχω καθυστερήσει να στείλω το υλικό που έχω από τις πηγές γιατί έχω αποδείξεις ότι σε κάθε πόλη που εμπλέκεται το κύκλωμα, υπάρχουν και κάποιοι αστυνομικοί που εμπλέκονται”, κατήγγειλε. Και όπως δήλωσε, όταν χρειαστεί θα καταθέσει τα στοιχεία που έχει.


Βλέπουμε φως (στο τούνελ)! | LiverpoolFans.gr\nHome / lazar markovic / premier league / slideshow / sunderland-liverpool game / Βλέπουμε φως (στο τούνελ)!\nΒλέπουμε φως (στο τούνελ)!\n17:32 lazar markovic , premier league , slideshow , sunderland-liverpool game Edit\nΗ Λίβερπουλ νίκησε τη Σάντερλαντ με 1-0 στο Στάδιο του Φωτός και ήρθε πιο κοντά στις θέσεις που οδηγούν Ευρώπη! Το φίδι από την τρύπα έβγαλε ο Μάρκοβιτς (του οποίου δεν δόθηκε ξεκάθαρο πέναλτι) που σκόραρε για πρώτη φορά στην Premier League. Από το 48' οι γηπεδούχοι έπαιζαν με παίκτη λιγότερο. Επόμενος αγώνας με την Άστον Βίλα, εκτός (Σάββατο, 17 Ιανουαρίου).\nΟι κόκκινοι απέδρασαν με τους 3 βαθμούς από το Στάδιο του Φωτός και πλησίασαν στο -4 από την Σαουθάμπτον και την έξοδο στο Champions League. Εξαιρετικό πρώτο μέρος, στο δεύτερο έχασε τον ρυθμό η ομάδα του Ρότζερς. Αποχώρησε τραυματίας ο Τζέραρντ στο ημίχρονο. Αρκετά δραστήριοι Κουτίνιο και Μάρκοβιτς. Αγωνίστηκε και ο Μπορίνι, όπως και ο Μπαλοτέλι. Λίγα πράγματα από τον τελευταίο.\nΧωρίς τη παρουσία των Στέρλινγκ και Λαλάνα (αλλά με Μπορίνι που έχει αγωνιστεί κατά το παρελθόν στη Σάντερλαντ) ξεκίνησε το παιχνίδι η Λίβερπουλ στο Στάδιο του Φωτός και μόλις στο 3' ο Μάρκοβιτς πάτησε τη περιοχή του Παντιλίμον, ο Μπράουν τον ανέτρεψε αλλά ο διαιτητής συνέχισε το παιχνίδι. Ο Σέρβος όμως πήρε το αίμα του πίσω και σκόραρε πριν συμπληρωθούν 10' στο ματς.\nΤζέραρντ, Μπορίνι και Μάρκοβιτς συνδυάστηκαν στο 9' με τον τελευταίο να προλαβαίνει τον Παντιλίμον και με προβολή να κάνει το 1-0 για τους κόκκινους σκοράροντας παράλληλα μάλιστα το πρώτο του γκολ στο πρωτάθλημα! Η ομάδα του Ρότζερς είχε την απόλυτη κυριαρχία στο παιχνίδι την ώρα που οι γηπεδούχοι φτάνουν στα καρέ του Μινιολέ από στημένες φάσεις.\nΗ πίεση των κόκκινων στο μισό γήπεδο απέφερε καρπούς έχοντας υπέρ τους τη κατοχή και κατάφεραν να κρατήσουν μακριά τους γηπεδούχους από τη περιοχή του Μινιολέ. Ο Τζέραρντ προσπάθησε να απειλήσει με ένα πλασέ κι ένα απευθείας φάουλ για τους φιλοξενούμενους, ενώ ο Μάρκοβιτς πήγε να βάλει το γκολ της χρονιάς αλλά το σουτ στη κίνηση προσέκρουσε στο οριζόντιο δοκάρι του Παντιλίμον!\nΟ μονόλογος της Λίβερπουλ συνεχιζόταν. Ο Κουτίνιο δημιουργούσε και οι υπόλοιποι έχαναν ευκαιρίες! Ο Τζέραρντ αποτελούσε συνεχώς μόνιμη πηγή κινδύνου ενώ ο Μπορίνι λίγο πριν την ανάπαυλα πέρασε και τον τερματοφύλακα αλλά το πλασέ του κατέληξε στην εξωτερική πλευρά των διχτύων.\nΕκπληκτικοί οι κόκκινοι στο πρώτο μέρος, οι οποίοι πάσαραν εξαιρετικά, έκλεβαν μπαλιές και απειλούσαν, παίζοντας μονότερμα τη Σάντερλαντ που δεν απείλησε σχεδόν καθόλου την εστία του Μινιολέ.\nΜε Λόβρεν αντί Τζέραρντ (αντικαταστάθηκε λόγω τραυματισμού) για τη Λίβερπουλ άρχισε το δεύτερο μέρος στο Στάδιο του Φωτός, το οποίο επιφύλασσε εκπλήξεις.\nΣτο 48' ο Μπρίντκατ αντίκρισε τη δεύτερη κίτρινη και άφησε την ομάδα του με δέκα παίκτες για όλο το δεύτερο ημίχρονο, ενώ λίγα λεπτά αργότερα ο Άνταμ Τζόνσον έκανε ένα τρομερό σουτ που όμως σταμάτησε στο οριζόντιο δοκάρι του Μινιολέ, ο οποίος βρισκόταν σε κακή θέση αλλά για καλή του τύχη η μπάλα του έκανε το χατίρι.\nΠαραδόξως, μόλις η Σάντερλαντ έμεινε με παίκτη λιγότερο, η Λίβερπουλ μπλόκαρε και μείωσε κατακόρυφα την απόδοσή της. Από τη μεριά τους οι γηπεδούχοι ανέβασαν ρυθμό και βρήκαν χώρους για να πατήσουν περιοχή αλλά παρέμεναν αδρανείς επιθετικά. Μορένο και Κουτίνιο απείλησαν από πλευράς κόκκινων.\nΗ Λίβερπουλ έμοιαζε κάπως... πελαγωμένη, σταδιακά ισορρόπησε την κατάσταση αλλά κανονική μπάλα δε κατόρθωσε να παίξει ως το τέλος. Ο Μπορίνι αντικαταστάθηκε από τον Μπαλοτέλι και χειροκροτήθηκε από τους οπαδούς της Σάντερλαντ, ενώ ο Ιταλός μόλις πέρασε στο παιχνίδι έχασε και τη πρώτη του ευκαιρία με το σουτ να αποκρούει ο Παντιλίμον. Στη συνέχεια της φάσης απομάκρυνε και το σουτ του Κουτίνιο.\nΟι κόκκινοι είχαν ένα εξαιρετικό πρώτο μέρος στο οποίο σκόραραν μόνο μία φορά και αυτό τους έκανε να πάρουν το... πόδι από το γκάζι στην επανάληψη. Κάτι που έδειξε να μπορεί να εκμεταλλευτεί η Σάντερλαντ αλλά δεν παρουσίασε κάποια τρομερή ευκαιρία για να απειλήσει τα καρέ του Μινιολέ κι έτσι οι κόκκινοι πήραν το χρυσό τρίποντο και έπιασαν την Γουέστ Χαμ στην 7η θέση (αλλά με παιχνίδι περισσότερο) την ώρα που οι μαυρόγατες παρέμειναν κοντά στη γραμμή του υποβιβασμού.\nΣάντερλαντ: Παντιλίμον, Βεργίνι, Φαν Άνολτ, Ο' Σέι, Μπράουν, Μπρίντκατ, Λάρσον, Γκόμεζ, Τζόνσον, Τζιακερίνι, Γουίκαμ\nΛίβερπουλ: Μινιολέ, Τσαν, Σκρτέλ, Σακό, Μορένο, Χέντερσον, Λούκας, Μάρκοβιτς, Κουτίνιο, Τζέραρντ (Λόβρεν), Μπορίνι (Μπαλοτέλι)


Προοδεύει σήμερα η τέχνη της ψαλτικής; Γενική Βιβλιοκριτική. - Σελίδα 2 - ΑΝΑΛΟΓΙΟΝ\nΤώρα είναι 13 Δεκ 2018, 09:08\nΠροοδεύει σήμερα η τέχνη της ψαλτικής; Γενική Βιβλιοκριτική.\nΑπ: Προοδεύει σήμερα η τέχνη της ψαλτικής; Γενική Βιβλιοκριτ\nΔημοσίευση από Xristos Tsakirogloy » 06 Ιούλ 2008, 16:23\nΑΘΑΝΑΣΙΟΣ έγραψε: Γεια σου κ. ΤΣΑΚΙΡΟΓΛΟΥ,\nΖητώ συγγνώμη για την παραποίηση του ονόματός σου, αλλά τούτο ας το εκλάβωμε ως σύμπτωμα της προκεχωρημένης ηλικίας μου.\nΚανένα απολύτως πρόβλημα κ. Μπακαλούδη προς Θεού.\nΔεν είμαι πράγματι σε θέση να αντικρούσω τα επιχειρήματά σου με επιστημονικά κριτήρια\nΊσως διότι και τα ίδια τα επιχειρήματά μου δεν είναι επιστημονικά, κατά βάση και γω από την σίγουρα μικρότερη από εσάς εμπειρία και από ελάχιστο διάβασμα ότι ξέρω.. :oops:\nΜπορεί να είναι έτσι. . . Εγώ κρίνω μόνο από διαίσθηση και εμπειρία. Εξ άλλου έγινα σαφής λέγοντας ότι παίρνω μέρος στη συζήτηση όχι τόσο για τις γνώσεις μου αλλά προ παντός γιατί το θέμα είναι μεγάλο και πολύ ενδιαφέρον και περίμενα μεγαλύτερη συμμετοχή.\nΕννοείται, κουβέντα κάνουμε και ότι προκύψει.\nΣτο σημείο της διφωνίας (από το σχετικό περιστατικό που ανέφερες), μόνο θα σταθώ λίγο. Όταν λέμε τετράφωνη εναρμονισμένη μουσική, την οποία κάθε γνήσιος ψάλτης κατακρίνει την εισαγωγή της, και ο καιρός απέδειξε ότι είναι αποβλητέα από τους ορθόδοξους ναούς μας, πρέπει να γίνει σαφές τι σημαίνει τετράφωνη μουσική. Εσείς τι λέτε για την διπλή συνηχητική γραμμή του Ψάχου;\nΓια να είμαι ειλικρινής μαζί σας, δεν μπορώ να πω τίποτε προς το παρόν, διότι δεν έχω ψάξει καθόλου το θέμα του Ψάχου και αυτής της εισαγωγής του. Όμως με αφορμή την πρότασή σας θα το ψάξω πάραυτα.\nΤι λέτε για την τριφωνία του Ι.Σακελλαρίδη;\nΗ τριφωνία του Σακελλαρίδη και μόνο από το άκουσμά της, δείχνει τις καταβολές της. Εάν θέλετε, το παρών ας το κουβεντιάσουμε στο ανάλογο θέμα που έχει ανοίξει ο Παναγιώτης εδώ (http://www.analogion.net/forum/viewtopi ... &sk=t&sd=a), για να διατηρήσουμε και την εν τω Forum ευταξία. Πάντως όσον αφορά την θέση της στα ψαλτικά εγχειρίδια (για να παραμείνουμε στον τίτλο του θέματός μας) εννοείται ότι είναι εντελώς αφοριστέα και ουδέ μία σχέση έχει με την ψαλτική παράδοση της Εκκλησίας μας.\nΤι λέτε για το ισοκράτημα;\nΤο ισοκράτημα είναι μία πράγματι μεγάλη και πονεμένη ιστορία και σε αυτήν έχει συμβάλλει η περίοδος μετά το 1950 που αναφέρω στο προηγούμενο μήνυμά μου. Θεωρητικές αναφορές ξεκάθαρες υπάρχουν ελάχιστες και το όλο θέμα έχει "ελληνοποιηθεί" εντελώς. Δηλαδή, κάνει ο κάθε ένας ότι θέλει. Στα δύο επισυναπτόμενα κείμενα, υπάρχουν επιτέλους κάποιες ξεκάθαρες απόψεις για τον ρόλο, την ιστορία και τον λόγο που τέλοσπάντων δημιουργήθηκε το ισοκράτημα. Παρακαλώ διαβάστε τις προσωπικά, εγώ ωφελήθηκα τα μάλα από αυτά. Για την αναφορά τους στα ψαλτικά βιβλία, πρεσβεύω ότι όποιος γνωρίζει τον ρόλο του ισοκρατήματος και την θεωρητική του συνύπαρξη μέσα στο μέλος, δεν έχει καμμία ανάγκη αναγραφής του, λόγω του ότι είναι πιο απλά τα πράγματα απ' ότι νομίζουμε ή έχουμε οι περισσότεροι ακούσει.\nΤι λέτε για την συμψαλμωδία λαού και ιεροψαλτών;\nΤυπικά, μετά τον διαχωρισμό και την δημιουργία της τάξεώς μας, δεν υπάρχει λόγος να ψάλλει ο λαός, όμως... Με κάποιο τρόπο η Εκκλησία πιστεύω θα έπρεπε να θεσπίσει μία πιο ενεργό στάση των πιστών απένεντι στα μυστήρια, παρά τον ρόλο του απλού θεατού. Βλέπουμε την Μεγάλη Εβδομάδα την αγάπη του κόσμου για τα ψαλλούμενα, αλλά αυτός ο κόσμος δεν γνωρίζει ότι από τέτοια ποιητικά θαύματα είναι γεμάτο όλο το έτος, εξ ού και η λιγοστή του συμμετοχή σε αυτά σε σχέση με αυτά του Θείου Πάθους. Δεν ξέρω με πιο τρόπο πρέπει να γίνει αυτό, αλλά θεωρώ την παρούσα κατάσταση ελλειπή από την πλευρά του εκκλησιαζόμενου...\nΣχετικά με τον Ι.Σακελλαρίδη διαβάζω από το «εγχειρίδιο του ιεροψάλτου» του μακαριστού αρχιεπισκόπου Χριστοδούλου «. . .Το επικρατήσαν παρ’ ημίν σύστημα του Ι.Σακελλαρίδη, αποτελούν διασκευήν επί το απλούστερον των βυζαντινών μελών, δεν πρέπει να θεωρείται απόβλητον από πλευράς ύφους, δεδομένου ότι κατά βάσιν είναι σύστημα μονόφωνον, ενώ η αρμονία του (τρίφωνος συμφωνία) όπου εφηρμόσθή δεν προσέκρουσεν εις τας γενικάς του εκκλησιαστικού μέλους απαιτήσεις. »\nΕάν ο δημιουργός του συστήματος δίνει το "καλό παράδειγμα" του πως γίνεται πράξη το δημιούργημά του, τότε ότι κι αν θέλουμε να πιστέψουμε αναιρείται. Πως εψάλλονταν αυτές οι συνθέσεις από τον συνθέτη; Μονόφωνες; Όσον αφορά για τις παρεμβάσεις και την κριτική των κατά καιρούς εκκλησιαστικών αρχόντων ουδέν σχόλιον, διότι μπορεί και να γίνουμε άθελά μας τουλάχιστον ασεβείς...\nΘα ήμουν ευτυχής εάν οι ερωτήσεις μου αυτές συμβάλλουν έστω κατ’ ελάχιστον για να συμμετάσχουν περισσότεροι ειδήμονες συνάδελφοι στη συζήτηση.\nΠιστεύω ότι συμβάλλουν πάρα πολύ αν και θα πρέπει σίγουρα να ανοιχτούν νέα θέματα στο Forum για το καθ' ένα από αυτά, ελπίζω δε, στην συμμετοχή και άλλων, σίγουρα όλοι κάτι θα μάθουμε από αυτούς τους προβληματισμούς και τις προτάσεις όλων μας.\nΔημοσίευση από Παναγιώτης » 07 Ιούλ 2008, 01:54\nΆνοιξα δύο νέα θέματα, α. για την συμψαλμώδηση του λαού http://analogion.net/forum/viewtopic.php?f=74&t=388 και β. για το ισοκράτημα http://analogion.net/forum/viewtopic.php?f=15&t=387


Η κυβέρνηση απέρριψε πρόταση του ΔΝΤ για επιμήκυνση πέραν του 2014 | ΣΥΡΙΖΑ ΕΚΜ Λάρισας\nΗ κυβέρνηση απέρριψε πρόταση του ΔΝΤ για επιμήκυνση πέραν του 2014\nPosted on 19 Ιουλίου 2012 by gnikolaidis\nΜιλώντας σήμερα στο ρ/σ «Βήμα FM» (Αιμ.Περδικάρης-Αρ.Ραβανός), ο κοινοβουλευτικός εκπρόσωπος του ΣΥΡΙΖΑ Δ. Παπαδημούλης δήλωσε, μεταξύ άλλων, τα εξής:\nΕπειδή η επιμήκυνση έχει γίνει της μόδας τώρα τελευταία, ως διεκδίκηση της τρικομματικής κυβέρνησης, αξίζει να σημειώσουμε ότι στην έκθεση του ΔΝΤ του περασμένου Μαρτίου, στη σελίδα 18, παρ. 21, προκύπτει ότι το Διεθνές Νομισματικό Ταμείο είχε προτείνει στην ελληνική κυβέρνηση επιμήκυνση της δημοσιονομικής προσαρμογής και πέραν του 2014 και η κυβέρνηση απέρριψε αυτή την πρόταση, με το επιχείρημα ότι κάτι τέτοιο θα κλόνιζε την αξιοπιστία της χώρας και την αφοσίωσή της στους στόχους του συμφώνου σταθερότητας.\nΈρχονται λοιπόν σήμερα η ΝΔ και το ΠΑΣΟΚ, με «αντικαταστάτη» του κ. Παπαδήμου, τον κ. Κουβέλη και εμφανίζουν ως δική τους διεκδίκηση την επιμήκυνση, την οποία απέρριψαν πριν από 5 μήνες, μετά από πρόταση του ίδιου του ΔΝΤ. Και για να ολοκληρωθεί ο «λογικός» παραλογισμός, έχουμε και το «δόγμα Στουρνάρα» που πρεσβεύει ότι προϋπόθεση για να συζητήσουμε στο μέλλον την αλλαγή του Μνημονίου, είναι η πιστή και απαρέγκλιτη εφαρμογή του.\nΕυχολόγια και γενικές δηλώσεις\nΤην ίδια στιγμή η χθεσινή εικόνα από τη σύσκεψη των τριών πολιτικών αρχηγών είναι ότι οι δύο από τους τρεις που έκαναν δηλώσεις είπαν γενικά ευχολόγια, ο κ. Στουρνάρας απέφυγε να απαντήσει σε συγκεκριμένες ερωτήσεις περί ισοδύναμων μέτρων και οριζόντιων περικοπών, και ο κ. Κεδίκογλου παρέθεσε έναν γενικό χρησμό και παρέπεμψε στον κ. Στουρνάρα. Δηλαδή το συμπέρασμα που βγαίνει είναι ότι οι αρχηγοί διατυπώνουν γενικά ευχολόγια και εξουσιοδοτούν τον κ. Στουρνάρα να ακολουθεί πιστά τις επιταγές του Μνημονίου, με το πρόσθετο πιστοποιητικό ότι ο ίδιος ο υπουργός Οικονομικών ήταν άκρως μνημονιακός, από την εποχή ακόμη του πρώτου Μνημονίου.\nΔεν έχει νόημα η συζήτηση με την Τρόικα για επαναδιαπραγμάτευση\nΤο κλιμάκιο της Τρόικα που επισκέφθηκε και θα επισκεφθεί ξανά τη χώρα μας έχει την εντολή να ελέγξει την πορεία της εφαρμογής του προγράμματος. Δεν έχει καμία εξουσιοδότηση να συζητήσει πολιτικά και να επαναδιαπραγματευτεί την αποτυχημένη συνταγή του Μνημονίου. Δεν έχει κανένα νόημα επομένως η συζήτηση με τους υπαλλήλους του κλιμακίου αυτού για την ανάγκη να αλλάξει επειγόντως η καταστροφική συνταγή. Αυτό φαίνεται να το διαπιστώνουν με καθυστέρηση και οι τρεις αρχηγοί οι οποίοι χθες, έστω με μισόλογα, υπαινίχθησαν ότι σε ένα πολιτικό επίπεδο, πέρα από το κλιμάκιο της Τρόικα, χρειάζεται να επανεξεταστεί η πορεία εφαρμογής.\nΑπαιτείται μια πολύ σοβαρή και σκληρή επαναδιαπραγμάτευση για να απαλλαγούμε από τη θηλιά του Μνημονίου, αλλά αντί αυτού, εκείνο που γίνεται είναι καλλιέργεια εδάφους έτσι ώστε μέσα στους επόμενους μήνες να πάμε σε τρίτο Μνημόνιο. Έχει ήδη προδιαγραφεί ότι το πρόγραμμα δε βγαίνει, είναι περίπου βέβαιο ότι η επιμήκυνση θα δοθεί και εκτός αυτού θεωρούμε ότι θα υπάρξει και τρίτο Μνημόνιο με πρόσθετο οικονομικό πακέτο.\nΘετικοί απέναντι στην πρόταση νόμου του ΚΚΕ\nΚαλωσορίζουμε το ΚΚΕ, που μέχρι χθες την αντίθεση στο Μνημόνιο τη θεωρούσε πλαστή. Εμείς, παρόλες τις επιμέρους διαφορές μας, όπως τον ευρωπαϊκό προσανατολισμό της χώρας και την ανακεφαλαιοποίηση των τραπεζών, είμαστε θετικοί απέναντί του. Ελπίζω και το ΚΚΕ να υπερψηφίσει τις προτάσεις νόμου που έχει καταθέσει ο ΣΥΡΙΖΑ. Να σπάσει επιτέλους το «ταμπού» το Κομμουνιστικό Κόμμα να λέει μονίμως «όχι» στις προτάσεις νόμου που καταθέτει ο ΣΥΡΙΖΑ, απλά και μόνο επειδή τις καταθέτει ο ΣΥΡΙΖΑ.\nΚοινή γραμμή δεν είναι απαραίτητο να υπάρχει, απλά σύμπλευση σε βασικούς στόχους. Η χαρά του κατεστημένου είναι η διαίρεση και ο εμφύλιος στην Αριστερά. Άλλωστε οι ευρύτερα προοδευτικοί πολίτες με την ενίσχυση του ΣΥΡΙΖΑ έδωσαν στις περασμένες εκλογές εντολή για ενότητα και συσπείρωση. Όσο την ακούσουν και οι άλλες ηγεσίες, τόσο το καλύτερο.\nThis entry was posted in Δηλώσεις by gnikolaidis. Bookmark the permalink.


Ονειρεύεσαι κι εσύ το περιβόητο ‘’6 – pack’’;;; Απόκτησέ το ακολουθώντας 6 βασικούς κανόνες… !!! | Λιποδιαλύτες\nΟνειρεύεσαι κι εσύ το περιβόητο ‘’6 – pack’’;;; Απόκτησέ το ακολουθώντας 6 βασικούς κανόνες… !!!\nadmin September 23, 2014 Comments Off on Ονειρεύεσαι κι εσύ το περιβόητο ‘’6 – pack’’;;; Απόκτησέ το ακολουθώντας 6 βασικούς κανόνες… !!!\nΟ δυνατός κορμός και οι γραμμωμένοι κοιλιακοί αποτελούν στόχο για καθένα που γυμνάζεται! Είναι γεγονός όμως ότι η κοιλιά, σε γυναίκες και άνδρες, είναι ένα σημείο του σώματος για το οποίο απαιτείται αρκετή προσπάθεια προκειμένου να φανούν τα αποτελέσματα. Η σωστή και επίμονη άσκηση δεν αρκούν! Μάθε παρακάτω 6 μυστικά με τα οποία θα γίνεις ‘’φέτες’’ εγγυημένα!!!\nΚοιμήσου σωστά και τις κατάλληλες ώρες\nΈνα απ’ τα πιο ωφέλημα πράγματα που μπορείς να προσφέρεις στο σώμα σου είναι αυξήσεις τις ώρες του ύπνου σου! Έρευνες επιστημόνων έχουν δείξει ότι τα άτομα που δεν κοιμούνται ικανοποιητικές ώρες για τον οργανισμό τους- τουλάχιστον επτά- τείνουν να παίρνουν 220 παραπάνω θερμίδες απ’ όσους κοιμούνται σωστά.\nΣυμβουλή: Βγάλε απ’ το υπνοδωμάτιό σου την τηλεόραση και προσπάθησε να συμπληρώνεις 8 ώρες ύπνου κάθε βράδυ.\nΤρώγε όποτε θέλεις- πρόσεξε όμως τι επιλέγεις\nΣίγουρα θα έχεις ακούσει απ’ όλους τους ειδικούς ότι μέσα στην ημέρα θα πρέπει να καταναλώνεις 4-5 γεύματα, κάτι που φυσικά ισχύει μιας και μ’ αυτό τον τρόπο κρατιέται σε συνεχή λειτουργία ο μεταβολισμός. Ο αριθμός όμως των θερμίδων που λαμβάνεις καθορίζεται καθαρά από το τι τρως σ’ αυτά τα γεύματα.\nΣυμβουλή: Παρατήρησε για μία εβδομάδα ποιες ώρες της ημέρας συνηθίζεις να τρως και καθόρισε την διατροφή σου σύμφωνα μ’ αυτό το πρόγραμμα, συμπεριλαμβάνοντας κυρίως τροφές που διακρίνονται για την μέγιστη μεταβολική επιτάχυνσή τους.\nΞεφορτώσου το λίπος\nΜπορεί τρέχοντας στον διάδρομο να καις περισσότερες θερμίδες, θα πρέπει όμως να θυμάσαι ότι όσο περισσότερο συνηθίζει το σώμα σου το τρέξιμο, τόσο λιγότερες θερμίδες θα καίει. Επίσης είναι γεγονός ότι επιδιδόμενος έντονα σ’ αυτό, είναι πιθανό να βαρεθείς πιο γρήγορα το πρόγραμμα άσκησής σου μιας και για τους περισσότερους αποτελεί την πιο βαρετή άσκηση.\nΣυμβουλή: Ένταξε στο πρόγραμμα γυμναστικής σου κοιλιακούς 3 φορές εβδομαδιαίως. Έτσι θα αυξήσεις σημαντικά το κάψιμο του λίπους στο συγκεκριμένο σημείο ενώ θα αυξήσεις και τον μεταβολισμό σου.\nΌταν σηκώνεις σταδιακά όλο και περισσότερα κιλά στα βάρη, σύμφωνα με Πανεπιστημιακή έρευνα, αυξάνεται η λειτουργία του μεταβολισμού σου κατά 8% όχι μόνο κατά την διάρκεια της άσκησης αλλά και του ύπνου!\nΔώσε στον οργανισμό σου πρωτεΐνη\nΗ πρωτεΐνη, εκτός απ’ το να μειώνει την πείνα μας, ρυθμίζει το σάκχαρο του αίματος ενώ φυσικά αποτελεί το βασικό συστατικό για την κατασκευή μυϊκών ινών.\nΣυμβουλή: Δεν χρειάζεται να αποκλείσεις τους υδατάνθρακες απ’ την διατροφή σου, προσπάθησε όμως σε κάθε γεύμα σου να συμπεριλαμβάνεις 1 μερίδα πρωτεΐνη (δηλαδή τροφές όπως κρέας, κοτόπουλο, ψάρι, γιαούρτι και φιστίκια).\n( !!! ) : Οι δύο μεγάλες αλήθειες για την απόκτηση του περίφημου 6-pack, τις οποίες δεν θα πρέπει να ξεχνάτε είναι οι εξής:\nοι κοιλιακοί δημιουργούνται στην κουζίνα\nο πιο αποτελεσματικός λιποδιαλυτής είναι το φερμουάρ!!!\nΕπίλεξε έξυπνα σνακ\nΗ ποιότητα και η ποσότητα των σνακ που επιλέγεις είναι ικανά να ρυθμίσουν σημαντικά τα επίπεδα λίπους σου. Προσπάθησε κάθε σνακ που καταναλώνεις να μην ξεπερνά το μέγεθος της παλάμης σου και τις 100-150 θερμίδες!


Dark Souls: 300.000 πωλήσεις σε PC - Ragequit.gr\nHome/LATEST NEWS/Dark Souls: 300.000 πωλήσεις σε PC\nAdmiral April 11, 2013\nO Director του Dark Souls 2, Yui Tanimura, μίλησε στο site Shacknews και αποκάλυψε οτι η έκδοση του Dark Souls για PC έχει ξεπεράσει τα 300.000 αντίτυπα σε ψηφιακές πωλήσεις. Ως αποτέλεσμα αυτής της επιτυχίας, το στέλεχος της FROM Software υποσχέθηκε οτι η εταιρία θα προσέξει πολύ περισσότερο την έκδοση για PC του Dark Souls 2, ενώ παραδέχθηκε ανοικτά οτι η μεταφορά του Dark Souls: Prepare to Die Edition ήταν προχειροφτιαγμένη. “Αυτή τη φορά λάβαμε υπόψη την έκδοση για PC από την αρχή, οπότε μπορείτε να είστε σίγουροι οτι θα την φροντίσουμε πολύ περισσότερο”, ήταν τα ακριβή λόγια του Tanimura. Μάλιστα αποκάλυψε λίγο μετά οτι το εχθεσινό gameplay trailer έτρεχε σε PC και όχι σε κάποια game console. Αγαπητή FROM Software, μην ξεχάσετε να αφαιρέσετε το Games for Windows Live!\nΚάπου στο neogaf είχα διαβάσει ότι μαζί με τις retail έχει πουλήσει γύρω στις 400.000. Πούλησε λοιπόν 4 φορές περισσότερο από τις υπογραφές που συγκεντρώθηκαν για το petition του pc port. Δε τους χάλασε…\nΕλπίζω να το εκτιμήσουν αυτό και να προσέξουν περισσότερο στην pc έκδοση του DKS II. 😀\nΜακάρι να το εννοούν, γιατί θα πουλούσε πολύ περισσότερα αν έστρωναν λίγο τον κώλο τους να προσέξουν 2-3 πράγματα.\nΑυτό ακριβώς. Καθόλου άσχημες πωλήσεις αν συνυπολογίσουμε το πως έφτασε στα pc, το κάκιστο port και το τρισκατάρατο gfwl.\nκαι οι πωλησεις θα ηταν περισοτερες αν ηταν και καλο port στο pc. εγω τωρα θα παρω την εκδοση για PC. το επομενο Day one\nβγάλτε τα Demon Souls & Bloodborne στο PC ρε ταγάρια:p\nReply To: Τι Παίζετε Αυτόν τον Καιρό – Part II 20 minutes ago by SHREDDER\nReply To: nVidia GPU – Το επίσημο νήμα συζήτησης. 24 minutes ago by SHREDDER\nReply To: Tσαμπα παιχνιδια 1 hour, 20 minutes ago by lucinos\nReply To: Disco Elysium (ex No Truce With The Furies) 4 hours, 8 minutes ago by Κώστας Καλλιανιώτης\nΚυκλοφόρησε το 25ο τεύχος του Retro Planet! 11 hours, 58 minutes ago by retroplanet\nReply To: Not for Vegans 14 hours, 19 minutes ago by Κώστας Καλλιανιώτης\nReply To: Funny Stuff – Episode II: Attack of Teh Funniez 16 hours, 57 minutes ago by lucinos


Μαϊάμι Χιτ: Κράτησαν… πελάτες τους Ράπτορς (video) - Onsports.gr\nΓιάννης Ασκούνης\t30 Νοεμβρίου 2013, 04:49\nΜαϊάμι Χιτ: Κράτησαν… πελάτες τους Ράπτορς (video)\nΧάρη σε 17 πόντους του Λεμπρόν Τζέιμς στο δεύτερο ημίχρονο, οι Μαϊάμι Χιτ πέρασαν με 90-83 από το «Air Canada Centre» των Τορόντο Ράπτορς.\nΣυνολικά, ο 4-φορές MVP σημείωσε 27 πόντους διαμορφώνοντας, μεταξύ άλλων, το 74-54, 5:13 πριν από το τέλος της τρίτης περιόδου, όπως και το 86-81 με καταλυτικό, όπως αποδείχθηκε, τρίποντο, όταν οι «πτερόσαυροι» μείωσαν τη διαφορά. Εν τέλει, δηλαδή, οι πρωταθλητές NBA ανέβηκαν στο 13-3 με 9η σερί νίκη στην τρέχουσα regular season, 13η σερί κόντρα στους Ράπτορς και 7η συνεχόμενη στην έδρα του μοναδικού καναδικού συλλόγου του «μαγικού» κόσμου, που έπεσε στο 6-9.\nΜε 22 πόντους ακολούθησε τον «βασιλιά» ο Ντουέιν Ουέιντ, ενώ οι Ρέι Άλεν και Μάικλ Μπίσλι μοιράστηκαν την 3η θέση στους σκόρερ με 7 πόντους, καθώς ο πρώην παίκτης των Ράπτορς, Κρις Μπος, έμεινε στους 4 πόντους σε 20:28 λόγω αποβολής με 6 φάουλ. Ακόμα, ο Σέιν Μπατίερ επέστρεψε έπειτα από απουσία ενός αγώνα με ίωση σημειώνοντας 2 πόντους (1/3 σουτ) σε 17:22 ως μέλος της βασικής πεντάδας του Έρικ Σποέλστρα, που επανέφερε στο rotation τον Ουντόνις Χάσλεμ (2 π., 1/2 σ., 8:43).\nΑπό την άλλη, ο Ντε Μαρ Ντε Ροζάν πέτυχε 25 πόντους (10/20 σουτ), ο Ρούντι Γκέι 21 (9/21 σουτ) μαζί με 11 ριμπάουντ και ο Κάιλ Λόουρι 15 (4/10 σουτ). Επίσης, ο Τάιλερ Χάνσμπροου είχε 8 πόντους (0/2 σουτ) και 12 «σκουπίδια», αν και χρειάστηκε δύο ράμματα κοντά στο αριστερό μάτι κατά τη διάρκεια της αναμέτρησης, ενώ ο Κουίνσι Έισι γύρισε έπειτα από απουσία τεσσάρων ματς εξαιτίας τραυματισμού στον αστράγαλο με 2 πόντους (1/2 σουτ) σε 3:55.\n1 λεπτό πριν Πουαριέ για Ρεάλ: ««Θέλω να επιστρέψω στο υψηλό επίπεδο»


Μόλις γνώρισες κάποιον; Εδώ είναι 3 tips για να κάνεις ένα small talk που θα το θυμάται ο άλλος | It's Possible\nαρχικηΕΠΙΧΕΙΡΗΜΑΤΙΚΟΤΗΤΑΜόλις γνώρισες κάποιον; Εδώ είναι 3 tips για να κάνεις ένα small talk που θα το θυμάται ο άλλος\nΕίναι οι συζητήσεις που μπορούν να γίνουν σε ένα networking event, στον διάδρομο μιας εταιρίας ή σε ένα αεροπορικό ταξίδι. Τα λεγόμενα small talks ή σύντομες συζητήσεις. Αρκετοί λένε ότι τέτοιες συζητήσεις δεν έχουν ιδιαίτερο αποτέλεσμα, αφού δεν μπορείς να μάθεις ουσιαστικά τον άλλο. Και είναι πολύ πιθανό να σε έχει ξεχάσει ακριβώς την επόμενη ημέρα. Δεν έχει σημασία αν έχετε ανταλλάξει επαγγελματικές κάρτες.\nΕνώ η παραπάνω άποψη εμπεριέχει μια δόση αλήθεια, τα small talks μπορούν να έχουν θετικά αποτελέσματα. Και να οδηγήσουν σε βαθύτερες σχέσεις. Και καλές συνεργασίες. Αρκεί να κινηθείς σωστά. Εδώ είναι τα 3 tips που πρέπει να ακολουθήσεις.\n1# Το αγαπημένο θέμα όλων είναι… ο εαυτός τους: Είναι γεγονός ότι οι περισσότεροι άνθρωποι αγαπούν να μιλούν για τον εαυτό τους και τις εμπειρίες τους. Μην διστάσεις να ρωτήσεις την άλλη μεριά πάνω σε αυτό. Κάνε μια ερώτηση του στιλ: «Πες μου μερικά πράγματα για τον εαυτό σου και την ιστορία σου».\n2# Η περιέργεια οδηγεί σε ωραίες συζητήσεις: Πάντα υπάρχει κάτι ενδιαφέρον, το οποίο διαθέτει ένας άνθρωπος. Και μπορείς να το ανακαλύψεις. Ρώτα τον συνομιλητή σου για τη δουλειά του, τα χόμπι του ή τα ταξίδια που έχει κάνει. Μετά, δες πάνω σε ποιο πεδίο μπορείτε να συζητήσετε περισσότερο.\n3# Να είσαι πλήρως συγκεντρωμένος: Έχεις δύο αυτά και ένα στόμα. Χρησιμοποίησε τα αναλογικά. Μην σκέφτεσαι μόνο αυτό που θα πεις. Περισσότερο άκου. Και στη συνέχεια κάνε τις τοποθετήσεις σου.\nΟι 6 κινήσεις που πρέπει να κάνεις για να βρεις την dream job που θες μέσω του Linkedin


Γιώργος Μιχαλάκης: "Η ελληνική αθλητική ιστορία είναι λαμπρή με σκοτεινές στιγμές", της Τζίνας Δαβιλά - iporta.gr\nΩραιοζήλη-Τζίνα Δαβιλά / 20 Απριλίου 2015 / No Comment\nΟ Γιώργος Μιχαλάκης είναι ο Γενικός Διευθυντής του 2ου Μαραθωνίου Ρόδου που θα διεξαχθεί την Κυριακή 26 Απριλίου στη Ρόδο. Πρόκειται για μια αξιόλογη διοργάνωση εξαιρετικής σημασίας και δυναμικής για το νησί, αλλά και για την ερμηνεία του Αθλητικού ιδεώδους. Η συμμετοχή αφορά σε επαγγελματίες αθλητές και ερασιτέχνες, όλων των ηλικιών, ενώ φορείς και συνδιοργανωτές είναι η Περιφέρεια Νοτίου Αιγαίου, ο Δήμος της Ρόδου, ο Οργανισμός Προώθησης Ροδιακού Τουρισμού , ο ΕΑΣ ΣΕΓΑΣ και όλο το νησί της Ρόδου. Επίσημοι χορηγοί: wind, adidas, aegean, Blue Star Ferries.\nΤο σημαντικότερο με αφορμή τούτη την διοργάνωση είναι η απόδειξη πως η Ρόδος είναι πολυεπίπεδη και μπορεί να ανταποκριθεί με επάρκεια και σοβαρότητα σε κάθε διοργάνωση που θα της εμπιστευτούν παράγοντες εντός και εκτός νησιού σε όλη την διάρκεια της χρονιάς. Είναι ένα νησί που μπορεί σε κάθε περίπτωση να αποτελέσει ακριτικό φάρο για την Ελλάδα και για την Ευρώπη. Γιατί η Ρόδος είναι πρωτίστως Ευρωπαϊκή.\n2ος Μαραθώνιος Ρόδου\nΗ Ρόδος σε καλεί. Εσύ θα ανταποκριθείς;\nΠαρουσιάστε μας τον εαυτό σας σ’ένα σύντομο κείμενο (γέννηση, καταγωγή, σπουδές, επαγγελματική σταδιοδρομία, ασχολίες).\nΓεννήθηκα στη Ρόδο το 1964, τελείωσα το Βενετόκλειο και σπούδασα στα ΤΕΦΑΑ της Αθήνας, το 1987 αποφοίτησα και άρχισα να εργάζομαι ως προπονητής στον ΑΣ ΡΟΔΟΣ στον οποίο ήμουν και αθλητής στίβου στους δρόμους 800 και 1500μ. Στη συνέχεια εργάστηκα σαν προπονητής στο Διαγόρα και την Νίκη Ρόδου. Από το 1990 εργάστηκα σαν καθηγητής φυσικής αγωγής στα Αθλητικά γυμνάσια και στο 7Ο Γυμνάσιο Ρόδου.\nΤα τελευταία έξι χρόνια είμαι τεχνικός σύμβουλος στην ΕΑΣ ΣΕΓΑΣ ΔΩΔΕΚΑΝΗΣΟΥ.\nΣε τι υπερτερεί ο 2ος Μαραθώνιος Ρόδου σε σχέση με άλλους αγώνες;\nΟ Μαραθώνιος της Ρόδου διεξάγεται σε ένα περιβάλλον όπου συναντιούνται η ομορφιά του τοπίου, η έντονη ιστορία του τόπου και οι τέλειες κλιματολογικές συνθήκες, συνδυασμός που δεν μπορεί να αφήσει ανικανοποίητο κανένα δρομέα.\nΠότε θα θεωρήσετε ότι επετεύχθη ο στόχος του Μαραθωνίου;\nΑν καταφέρουμε κάθε χρόνο να διπλασιάζουμε τις συμμετοχές μας και ταυτόχρονα να διεξάγουμε ένα ασφαλή αγώνα τότε νομίζω θα είμαστε κοντά στην επίτευξη του στόχου.\nΘα υπάρξει κάτι αντίστοιχο σε μελλοντικό χρόνο;\nΝομίζω ότι αυτό είναι αυτονόητο αλλιώς δεν έχει κανένα νόημα η προσπάθεια. Ο αγώνας αυτός πρέπει να γίνει θεσμός και σημείο αναφοράς για τη Ρόδο.\nΕπιλέξατε να διαχωρίσετε τις διαδρομές σε 42.5χλμ, 10χλμ, 5 χλμ και 1000μ. Τελικά, οι διαφορετικοί χρόνοι και το διαφορετικό επίπεδο των αθλητών φέρνει κοντά τους επαγγελματίες αθλητές με τους ερασιτέχνες;\nΟ μαραθώνιος είναι ένα πολύ επίπονο αγώνισμα και μόνο πολύ καλά προετοιμασμένοι αθλητές μπορούν να τα καταφέρουν. Με την διεξαγωγή των 10χλμ, 5 χλμ και 1000μ. χωρίς βεβαίως να υποτιμούμε τη δυσκολία τους, δίνουμε τη δυνατότητα σε πολύ περισσότερους να συμμετάσχουν σε αυτή τη γιορτή του αθλητισμού.\nΥπάρχει συμμετοχή σε ευρωπαϊκό επίπεδο, σε πανελλαδικό και σε ροδιακό-δωδεκανησιακό για την 26η Απριλίου και την διαγωγή του 2ου Μαραθώνιου Ρόδου;\nΜε μεγάλη χαρά διαπιστώνουμε ότι οι συμμετοχές προέρχονται κυριολεκτικά από παντού. Ευρώπη, Ρωσία. Τουρκία από πολλές περιοχές της Ελλάδας και φυσικά και από τη Ρόδο.\nΠώς κρίνετε την απόφαση του κράτους για μειωμένη επιχορήγηση του ΣΕΓΑΣ;\nΜπορεί να αποδειχτεί καταστροφική για την πορεία του κλασικού αθλητισμού.\nΈχει κάνει λάθη ο ΣΕΓΑΣ στην διαχείριση των αρμοδιοτήτων και των ευθυνών του;\nΝομίζω ότι ο ΣΕΓΑΣ θα μπορούσε νωρίτερα να απαλλαγεί από διάφορα βαρίδια και να έχει προετοιμαστεί καλύτερα για τη διαφαινόμενη κρίση.\nΚρίνετε ως ικανοποιητική τη συμμετοχή των πολιτών σε αθλητικές διοργανώσεις , ως εκκολαπτόμενοι αθλητές;\nΝομίζω ότι οι Έλληνες, για πάρα πολλά χρόνια είχαν διαλέξει το ρόλο του οπαδού στον αθλητισμό. Αυτό αλλάζει, θα χρειαστεί όμως χρόνος.\nΠοια είναι η εκτίμησή σας για τον ελληνικό αθλητισμό;\nΛαμπρή ιστορία με σκοτεινές στιγμές.\nΑν ήσασταν σε θέση εξουσίας που αφορά στον Αθλητισμό, ποιες αποφάσεις θα παίρνατε;\nΘα προσπαθούσα να εισάγω ένα σύστημα αξιολόγησης με έμφαση στην παραγωγικότητα των ομοσπονδιών στην ανάπτυξη του αθλήματος στη βάση, ώστε οι όποιες επιχορηγήσεις να δίνονται με αντικειμενικά, αξιοκρατικά, μετρήσιμα δεδομένα και όχι με πελατειακά ή άλλα χαρακτηριστικά.


Σεπτεμβρίου 2015 - My Happiness Project\nΚαρδιά με πατερίτσες.\nBy MyHappinessProject - Beauty Project - Τετάρτη, Σεπτεμβρίου 16, 2015\nΕίπα να ξεκινήσω. Κάποια στιγμή πρέπει να πληκτρολογήσω κάτι σε αυτό το blog. Όχι όμως με ιδιαίτερη όρεξη. Να πω και την αλήθεια τους τελευταίους μήνες τώρα έχω αραιώσει το γράψιμο. Αν μου λείπει? Ναι. Αν μπορώ να γράψω λέξη? Όχι ιδιαίτερα… Η καρδιά μου έχει μείνει ακίνητη, έχει χάσει χτύπους, έχει μια μικρή κατάθλιψη. Σαν να λέμε έχει πάθει διάστρεμμα και την έχω με πατερίτσες.\nΛίγο κάποια γεγονότα οικογενειακής φύσεως με περιπέτειες υγείας, λίγο το πώς έχει καταντήσει το σύμπαν όλο, οι άνθρωποι πιο απάνθρωποι από ποτέ, γονείς καταρρίπτουν το ρεκόρ των πιο αποκρουστικών και βίαιων πράξεων απέναντι στα παιδιά τους σε σημείο που κάνουν τον Χίτλερ να μοιάζει αστείος, να χαζεύω την τηλεόραση και να προσπαθώ να βρω πιο είναι λιγότερο φρικιαστικό να παρακολουθήσω γιατί όλα τα κανάλια δείχνουν κάτι παρόμοιο. Και αναρωτιέμαι. Θλίβομαι. Βουρκώνω. Δεν μπορεί ο νους μου να το συλλάβει ότι αυτός είναι ο «ονειρικός» κόσμος που φανταζόμουν ότι θα μεγαλώσω παιδιά.\nΔεν θα αναφερθώ στα πολιτικά δρώμενα. Τι να αναφέρω δηλαδή? Τρενάκι τρόμου. Τα λέει όλα. Ανάπαυλα σε όλα αυτά οι καλοκαιρινές διακοπές. Βάλσαμο στην ζωή μας. Το καλύτερό μας καλοκαίρι. Μακριά από τηλεοράσεις και internet. Πραγματικά ένιωσα μια πολύ μεγάλη ευτυχία εκείνες τις ημέρες. Μόνο και μόνο για να γυρίσω πίσω και να αντικρίσω σε πρώτο πλάνο παντού τον Σύριο άγγελο να κείτεται εκεί που τον ακούμπησαν τα κύματα. Είμαι πάλι στην αρχή. Ξανά θλίβομαι. Βουρκώνω. Πιο πολύ γιατί επειδή κάθομαι στο καναπέ μου και τα βλέπω σαν ταινία. Άπραγη. Η φράση που άκουγα πιο παλιά "δυστυχώς έτσι είναι ο κόσμος" δεν με παρηγορεί (!) με εξοργίζει !!!\nΤο θέμα είναι ότι στην ζωή όσο μεγαλώνεις κάποια πράγματα δεν τα προσπερνάς ίσως με μια ελαφρότητα του τύπου «δεν συμβαίνει σε εμένα -γίνονται σε άλλο σύμπαν του τύπου - όλα οκ» (αν και ποτέ δεν ήμουν αυτής της ιδεολογίας) και τα πράγματα ή οι καταστάσεις έχουν αρχίσει και σε διαπερνούν. Αφήνουν σημάδι, πόνο, κουσούρι, πες το όπως θες. Η απόκτηση των παιδιών αλλάζει ακόμα πιο δραματικά την ψυχοσύνθεση σου. Τις αγωνίες σου. Την ταύτισή σου με εκείνο τον γονιό που του γλίστρησε μέσα στο σκοτάδι το παιδί, μόνο και μόνο για να έχει ένα καλύτερο μέλλον. Ναι αυτό κάνουμε οι γονείς. Διασχίζουμε θάλασσες. Και αυτό δεν έχει εθνικότητα.\nΑν για κάτι έχω ελπίδα είναι τα παιδιά που μεγαλώνουμε. Ο μόνος πλούτος. Η μόνη αξία.\nΑυτά ήθελα να πω. Να τα ξέρεις. Θα επανέλθω όμως. Σίγουρα με πιο αισιόδοξη γραφή. Απλά ήθελα να πω και αυτά τα λίγο πιο σκοτεινά που υπάρχουν.\nΕξάλλου αυτό το blog έχει ένα project το οποίο δεν αφήνω με τίποτα.


Τι πρέπει να προσέχουμε στην ηλεκτρική κουβέρτα - kosmoslarissa\nΤι πρέπει να προσέχουμε στην ηλεκτρική κουβέρτα\nΕυεξία | 30 Νοε 2017, 12:13\nΗ ηλεκτρική κουβέρτα https://www.e-wish.gr/lefka-eidi/ilektrikes-kouvertes/ αποτελεί μία επιπλέον λύση για όσους θέλουν να ζεσταίνονται το χειμώνα. Την επιλέγει στις μέρες μας όλο και πιο μεγάλο μέρος του καταναλωτικού κοινού. Στην αγορά θα βρείτε πολλές συσκευές, που ικανοποιούν τις απαιτήσεις ανδρών και γυναικών.\nΟ όρος ηλεκτρική κουβέρτα χρησιμοποιείται για να περιγράφει την ηλεκτρική κουβέρτα (electrical blanket) και την ηλεκτρική υποκουβέρτα (electric underblanket), γνωστή και ως ηλεκτρικό υπόστρωμα (electric mattress pad). Η διαφορά μεταξύ τους είναι πως η μεν πρώτη (κουβέρτα) χρησιμοποιείται σαν κάλυμμα, όπως δηλαδή η τυπική κουβέρτα, ενώ το ηλεκτρικό υπόστρωμα ως υπόστρωμα, δηλαδή κάτω από το σεντόνι, πάνω στο οποίο κοιμόμαστε.\nΟ σημαντικότερος κίνδυνος από την χρήση ηλεκτρικής κουβέρτας ήταν μέχρι πριν λίγα χρόνια η εκδήλωση φωτιάς. Αυτός είχε να κάνει κυρίως με παλαιότερης τεχνολογίας κουβέρτες που είχαν ήδη σημειώσει μεγάλη διάρκεια ζωής. Ωστόσο, από το 2001 και έπειτα, οι ηλεκτρικές κουβέρτες κατασκευάζονται με ενσωματωμένα συστήματα ασφαλείας, με μηχανισμό αυτόματης διακοπής τροφοδοσίας ανάλογα με την επιθυμητή θερμοκρασία (θερμοστάτη) ή τον χρόνο λειτουργίας (χρονοδιακόπτη) ή και τα δύο.\nΟ κίνδυνος της ηλεκτροπληξίας επίσης είναι υπαρκτός, κάτι που σημαίνει πως θα πρέπει κατά την αγορά μίας κουβέρτας (αλλά και κατά περιόδους) να ελέγχουμε διεξοδικά την επιφάνεια της για τυχόν εκδορές ή φθορές. Οι σύγχρονες κουβέρτες βέβαια έχουν πολύ ισχυρή μόνωση, που επιβεβαιώνεται από το γεγονός ότι είναι πλενόμενες, ακόμα και στο πλυντήριο ρούχων.


Ο Όσιος Αλύπιος ο Κιονίτης και η μητέρα του | Ορθόδοξοι Ιεραπόστολοι\nΑρχική > News > Ο Όσιος Αλύπιος ο Κιονίτης και η μητέρα του\nΟ Όσιος Αλύπιος ο Κιονίτης γεννήθηκε στις αρχές 6ου αι. στην Αδριανούπολη της Παφλαγονίας. Ονομάστηκε Κ ι ο ν ί τ η ς, δηλαδή Στυλίτης, γιατί έμεινε για διάστημα εξήντα επτά χρόνων πάνω σε ένα κίονα στην έρημο, με προσευχή και σκληρή άσκηση.\nΗ αγία κάρα του βρίσκεται στην αγιορειτική μονή του Κουτλουμουσίου και η μνήμη του τελείται στις 26 Νοεμβρίου.\nΑποφάσισε λοιπόν ν’ απαρνηθεί τα πάντα και να φύγει, φυσικά μακριά από φίλους, συγγενείς, γνωστούς, κι από την ίδια του την μητέρα, διαλέγοντας τον αγαθό δρόμο της ησυχαστικής ζωής. Την απόφαση αυτήν εμπιστεύθηκε μόνο στην μητέρα του.\n—Μάνα, της είπε, με κυρίεψε πόθος φλογερός να πάω κατά την ανατολή, όπου πολλοί έζησαν θεάρεστα και μακάρια, διαλέγοντας τον ησυχαστικό βίο. Κατευόδωσέ με λοιπόν σ’ αυτό το δρόμο και δώσε μου τις ευχές σου σαν φυλαχτό.\nΣαν άκουσε εκείνη αυτά τα λόγια, δεν έπαθε τίποτε απ’ όσα παθαίνουν οι γυναίκες, όταν ακούνε παρόμοιες αποφάσεις των παιδιών τους. Δεν προέβαλε σαν εμπόδιο τη χηρεία της ούτε την μοναξιά της.\nΔεν είπε πως είναι πράγμα ασήκωτο για τις μανάδες να χάνουν ένα γιό τόσο καλό, ούτε κάτι άλλο παρόμοιο. Δεν προσπάθησε να ματαιώσει την πρόθεση του αγαπημένου της παιδιού.\nΠοθούσε, βλέπετε, πραγματικά το συμφέρον του γιού της πιο πολύ από το δικό της. Αντίθετα, σήκωσε τα μάτια, άπλωσε τα χέρια και συγκέντρωσε όλη της τη σκέψη σε προσευχή. Ύστερα είπε:\nΆμποτε να σου στείλει βοήθεια από το άγιο κατοικητήριο Του και από την ουράνια Σιών να σε προστατεύει. Να σου φορέσει σαν θώρακα την δικαιοσύνη και να σου βάλει την περικεφαλαία της σωτηρίας. Σαν ήλιος του μεσημεριού να λάμψη η αρετή στα έργα σου, που χάρη σ’ αυτά αγάπησες τον Δεσπότη Χριστό περισσότερο από γονείς και από πατρίδα.\nΈτσι, βάζοντας την αρετή πιο πάνω από τη μητρική φύση, δεν προσπάθησε να κάνει ή να πει τίποτε ανάξιο της.\nΈπειτα, μετά την ευχή, ο γιός τυλίχθηκε στο λαιμό της μάνας κι η μάνα αγκάλιασε με λαχτάρα το γιό, και βρέχονταν και οι δυό τους με θερμά δάκρυα. Και αφού καταφιλήθηκαν, χωρίστηκαν. Η μάνα κίνησε για το σπίτι, και ο γιός πήρε το δρόμο που ποθούσε.\nΠοθώντας την τελειότητα ανέβηκε στην κορυφή ενός στύλου. Στη βάση του στύλου του, με την προσέλευση πολλών μαθητών, δημιουργήθηκαν δύο μοναστήρια, ένα ανδρικό και ένα γυναικείο, τα οποία ο όσιος καθοδηγούσε πνευματικά.\nΑλλά και η ίδια η μητέρα αργότερα εγκαταστάθηκε κάτω από τον κίονα, και έλαβε από τον γιό της το αγγελικό Σχήμα.\nἈπό το Συναξάρι του Αγίου


F-16 Viper στην Ελλάδα: Σε αναμμένα κάρβουνα η Άγκυρα - ΦΩΤΟ F-16 Viper στην Ελλάδα: Σε αναμμένα κάρβουνα η Άγκυρα - ΦΩΤΟ | Epirusblog.gr | Ιωάννινα Ήπειρος Ελλάδα\nF-16 Viper στην Ελλάδα: Σε αναμμένα κάρβουνα η Άγκυρα - ΦΩΤΟ\nΤο κατεστημένο στην Τουρκία δεν χάρηκε καθόλου στην αναγγελία της συμφωνίας για την αναβάθμιση των ελληνικών F-16 και αυτό φαίνεται από την αντίδραση των Τούρκων σε όλα τα επίπεδα.\nΗ Άγκυρα ανησυχεί έντονα για το αεροπορικό ισοζύγιο ισχύος μεταξύ των δύο χωρών, έναν τομέα ιδιαίτερα σημαντικό για την υλοποίησή των μακροπρόθεσμων στοχοθεσιών της στο Αιγαίο.\nΑντίθετα, προσπαθεί να αναβαθμίσει τη σημασία προγραμμάτων όπως το S-400 και το F-35, θεωρώντας μάλιστα σίγουρο πως 30 από τα αεροσκάφη του τύπου θα βρίσκονται στα χέρια της τουρκικής αεροπορίας στα επόμενα 6-7 χρόνια.\nΤο άρθρο αναλύει την τρέχουσα κατάσταση, κάνει αναφορά στα προγράμματα εξοπλισμών των δύο χωρών, τόσο εγχώρια όσο και εξωτερικής προέλευσης, καταλήγοντας στο συμπέρασμα πως σε όποιες κινήσεις και αν προβεί η Αθήνα, αυτές δεν θα είναι τίποτε παραπάνω από αντιδράσεις σε πρωτοβουλίες της Τουρκίας, η οποία και θα διαθέτει το πάνω χέρι στο Αιγαίο.\nΗ Ελλάδα συμφώνησε πρόσφατα με τις ΗΠΑ να εκσυγχρονίσουν περίπου 85 αεροσκάφη F-16 σε διάφορα μπλοκ στο επίπεδο F-16V. Στο μυαλό τότε ήρθε αυτή η σκέψη: "η Τουρκία τι θα κάνει εναντίον αυτής της συμφωνίας;", "η Ελλάδα κατευθύνεται προς το F-35 αντί για το F-16V;" "Τι θα συμβεί μετά την έλευση του S400 στο Αιγαίο;". Σε αυτό το άρθρο επιχειρηθεί να δοθεί απάντηση σε αυτά τα ερωτήματα και πολλά άλλα.\nΠρώτα απ 'όλα, ας δούμε κάποιες πληροφορίες σχετικά με την τρέχουσα καταστροφή του αποθέματος αεροσκαφών της Ελληνικής Πολεμικής Αεροπορίας:\nΌπως βλέπετε, οι αριθμοί των αποθεμάτων είναι σχεδόν τόσο κοντά στον κατάλογό μας όσο γνωρίζετε ότι ο αριθμός των τελευταίων μοντέλων αεροσκαφών, της Ελλάδας, είναι πολύ μεγαλύτερος από της Τουρκίας.\nΗ Τουρκία έχει το τελευταίο μοντέλο Block 50+ F-16. Στην Ελλάδα, εκτός από το B52 + F-16 και τα mirage 2000-5, τα υπόλοιπα αεροπλάνα δεν θα προκαλέσουν πολλά προβλήματα.\nΣτην πραγματικότητα, η κατάσταση θα είναι αρκετές κινήσεις και από τις δύο πλευρές τα επόμενα χρόνια. Πιο συγκεκριμένα, οι κινήσεις γίνονται ήδη. Τα φρούτα θα αρχίσουν να συλλέγονται μέσα σε λίγα χρόνια.\nΗ Τουρκία θα αρχίσει να παραλαμβάνει το σύστημα αντιαεροπορικής άμυνας S-400, όπως και η Ελλάδα που θα έχει στα χέρια της περίπου 85 αεροσκάφη F-16 σε επιπέδο F-16V.\nΗ Ελλάδα θα εφαρμόσει αυτόν τον εκσυγχρονισμό στο αεροσκάφος F-16, το Block 52+. Με αυτόν τον τρόπο, το Block 52 + F-16 θα μετακινηθεί στο Block 70. Ο εκσυγχρονισμός και η παράδοση του πλήρους αεροσκάφους αναμένεται ως διαδικασία 6-7 ετών.\nΠρώτα απ 'όλα, πρέπει να εξετάσουμε τα σχέδια προμηθειών από το εξωτερικό των δύο χωρών και, στη συνέχεια, την εγχώρια παραγωγική ικανότητα.\nΣτην περίοδο 6-7 ετών, η Ελλάδα θα φέρει πρώτα 85 F-16 στο επίπεδο F-16V Block 70. Μετά από αυτό, θα φέρει 40 F-16 στο επίπεδο Block 50/52 +.\nΣυνολικά, θα εκσυγχρονιστούν 125 F-16. Επιπλέον, θα αγοράσει 70 μεταχειρισμένα ελαφρά οπλισμένα ελικόπτερα OH-58. Δεν υπάρχουν άλλα σχέδια που έχουν ανακοινωθεί προς το παρόν. Κατά την ίδια χρονική περίοδο, η Άγκυρα θα έχει παραλάβει τουλάχιστον 30 F-35 και έχει θέσει σε λειτουργία το S-400.\nΗ Ελλάδα δεν έχει μελετήσει την εγχώρια παραγωγή μεγάλων πλατφορμών με αυτόν τον τρόπο. Στον αντίποδα, η Τουρκία διαθέτει εκπαιδευτικά αεροσκάφη όπως το Hürkuş παράλληλα με αυτά τα έτοιμα για αγορά Hürjet, ATTACK-2, T-625, T-70 επιθετικά ελικόπτερα, συστήματα αντιαεροπορικής άμυνας Hisar, πυραύλους Göktuğ αέρος-αέρος, μη επανδρωμένα εναέρια οχήματα και πολλά άλλα έργα όπως βαλλιστικά.\nΣτην περίοδο των 6-7 ετών, ορισμένα από αυτά τα έργα θα ολοκληρωθούν και θα ενταχθούν στο δυναμικό της Άγκυρας.\nΌταν εξετάζουμε αυτή τη στιγμή, μπορούμε να πούμε ότι οι δύο χώρες της Πολεμικής Αεροπορίας είναι σχεδόν ίσες μεταξύ τους.\nΜετά την απόπειρα πραξικοπήματος στις 15 Ιουλίου 2016, η τουρκική Πολεμική Αεροπορία αντιμετώπισε μεγάλες δυσκολίες με εκπαιδευμένο προσωπικό, αλλά τα προβλήματα επιλύθηκαν γρήγορα.\nΣτην Τουρκία, ιδιαίτερα χάρη στην τρέχουσα συγκριτική αξιολόγηση των τεχνολογιών, τα συστήματα μη επανδρωμένων αεροσκαφών αποτελούν το αντίβαρο και αναπληρώνουν για το σημερινό έλλειμμα.\n- Αν τοποθετηθούν 1 ή 2 τμήματα από το σύστημα S400 σε στρατηγικές θέσεις στην περιοχή του Αιγαίου, μπορούν να θέσουν σημαντικούς περιορισμούς στην κίνηση της Ελλάδας πάνω από το Αιγαίο.\n- Με το F-35, είναι δυνατό να τεθούν σημαντικοί περιορισμοί στις επιλογές της Ελλάδας στο Αιγαίο, εκμεταλλευόμενα ευκαιρίες όπως η χαμηλή ορατότητα, το ισχυρό ραντάρ, η ικανότητα του πολέμου στη 5η γενιά.\n- Με τα αεροδρόμια Hürkuş, Hürjet και ATAK-2, η Άγκυρα μπορεί να επιλέξει μόνο την επικέντρωση αυτών των αεροπλάνων στην Ελλάδα, έτσι ώστε να μειωθεί το φορτίο των αεροσκαφών F-16.\n- Με τα συστήματα αεροπορικής άμυνας Hisar, όπως και στο S-400, η Τουρκία μπορεί να θέσει σημαντικούς περιορισμούς στις επιλογές της Ελλάδας στο Αιγαίο. Επιπλέον, μπορεί να προσφέρει αντιαεροπορική κάλυψη σε ένα καλό επίπεδο δημιουργώντας μια πολυεπίπεδη αμυντική δύναμη.\n- Η Τουρκία έχει την ευκαιρία να επιτεθεί σε μερικά από τα πιο σημαντικά σημεία της Ελλάδας σήμερα, χάρη στο βεληνεκές των 280 km που διαθέτει το σύστημα Bora Fuze. Κατά την περίοδο 6-7 ετών, θα εκπονηθούν εκδόσεις αυτών των μενού που έχουν επίσημα αυξήσει την εμβέλειά τους και θα τεθούν ενεργό υπηρεσία.\nΟι πύραυλοι που χρειάζονταν για να πληγεί κάθε τοποθεσία που ήθελε η Ελλάδα στην επικράτεια της Τουρκίας είναι περίπου 600 χιλιόμετρα. Έτσι, με ένα βλήμα περίπου 600 χιλιομέτρων, η Τουρκία μπορεί να πλήξει όλη την Ελλάδα.\n- Στην τεχνολογία των μη επανδρωμένων εναέριων οχημάτων, η Τουρκία βρίσκεται σε πολύ καλή θέση. Τόσο πολύ ώστε η Τουρκία να συγκαταλέγεται στις μετρημένες στα δάχτυλα του ενός χεριού χώρες που μπορούν να παράγουν ένα οπλισμένο μη επανδρωμένο αεροσκάφος σε όλο τον κόσμο.\nΑυτό, φυσικά, είναι ένα μεγάλο πλεονέκτημα για την Τουρκία, που είναι ένας πιθανός καλοκαιρινός προορισμός. Ακόμη και με την ANKA και την Bayraktar, θα μπορούσαν να αποτελέσουν μεγάλη απειλή για την Ελλάδα, και μετά από 6-7 χρόνια από τώρα, αυτό το επίπεδο απειλής θα φτάσει στο επίπεδο κορυφής με το UHA Akinci Taarruzi και άλλες μελέτες.


Μόδα | Τα…περίεργα των VMAs\nΑρχική | Blog | Μόδα | Τα…περίεργα των VMAs\nΤα βραβεία του MTV, Video Music Awards, πραγματοποιήθηκαν την Κυριακή, και φυσικά έγιναν θέμα συζήτησης σε όλον τον κόσμο. Με την σειρά μας, λοιπόν, θα σχολιάσουμε τα βραβεία με έναν πιο…ανορθόδοξο τρόπο. Θα ρίξουμε μια ματιά στα ευτράπελα την βραδιάς για να γελάσει και λίγο το χειλάκι μας. Και ίσως να θυμηθούμε ότι και οι διάσημοι, άνθρωποι είναι! VMAs ftw!\nΤο γεγονός ότι η Beyonce έφερε την κόρη της, Blue Ivy, ως την συνοδό της στα βραβεία.\nΉταν ο,τι πιο γλυκό μεν, αλλά και λίγο περίεργο οφείλουμε να παραδεχθούμε καθώς η Queen B θα μπορούσε να ναι –λέω εγώ τώρα- με τον σύζυγο της Jay-Z. Πάντως η ομοιότητα της μικρής με τον πατέρα της, είναι ξεκάθαρη! Και οι δύο, όπως ήταν αναμενόμενο έκλεψαν την παράσταση με τα μοναδικά φορέματα τους, καθώς το extravagant της υπόθεσης, τις έκανε να ταιριάζουν.\nΌτι η Britney Spears τραγούδησε play-back, και κανένας δεν πειράχθηκε.\nΝομίζω όλοι ξεχάσαμε λίγο-πολύ, πόσο απαράδεκτο ήταν όταν κάποιον τραγουδιστής εμφανιζόταν με play-back, και πλέον είναι απολύτως δεκτό. Ίσως δεν τέθηκε θέμα επειδή είναι η Britney; Ίσως έχουν δει πολλά τα μάτια μας; Ίσως επειδή συνοδευόταν από μια δύσκολη σκηνική παρουσία; Όπως και να χει, δεν υπήρξε κανένα θέμα και καμία συζήτηση.\nΌταν η Ariana Grande τραγούδησε και…γυμνάστηκε ταυτόχρονα.\nΜπράβο βρε Ariana! Εδώ πολλές δεν μπορούμε κανέναν από τα δύο, κι εσύ τα κάνεις ταυτόχρονα! Και με ψηλοτάκουνα, παρακαλώ. Όχι, μπράβο! Και μάλιστα, τραγούδησε κανονικά μαγεύοντας –όπως κάνει πάντα- το κοινό της. Η Nicki Minaj ήταν επίσης, εκπληκτική, καθώς έκανε την εμφανισή της, επίσης στα ροζ, χωρίς το σημείο της…γυμναστικής.\nΌταν είχαμε και την ερωτική εξομολόγηση του Drake.\nΜπορεί ο Drake να δήλωσε ότι είναι χρόνια ερωτευμένος με την Rihanna, αλλά εκείνη δεν φάνηκε να νοιάζεται και πολύ, καθώς με μια γκριμάτσα και μια αμήχανη -θα έλεγε κανείς- αγκαλιά, του έριξε έμμεση χυλόπιτα. Τελικά, όμως, όπως μας ενημέρωσε το MTV, η Vogue και άλλα, πως όλο το βράδυ δεν αποχωρίστηκε ο ένας τον άλλο, κι ήταν όλο αγκαλιές και φιλιά. Τον έχει τον τρόπο του τελικά ο Drake.\nΗ 15λεπτη performance της Beyonce\nΔεν πιστεύω να κουραστήκατε; Και πώς να κουραστείτε εξάλλου, όταν ολόκληρη Beyonce τραγουδάει όλο το καινούριο της album, lemonade. Με τις smooth αλλαγές στα τραγούδια πολύ απλά, δεν ήξερες τι να περιμένεις!\nΟ μακρύς λόγος του Kanye West.\nΟ Kanye, όπως συνήθως, έκανε έναν μακρόσυρτο λόγο, 6 λεπτών παρακαλώ. Το δήλωσε, βέβαια, στην αρχή οπότε ξέραμε τι να περιμένουμε. Είπε μάλιστα, ότι πολύ πιθανόν να χάσει από την Beyonce αλλά δεν τον πειράζει γιατί πάντα την υποστηρίζει. Υπεράνω ο West.\nΠάρτε κι ένα Highlight της βραδιάς, αν δεν την παρακολουθήσατε!\n“Όταν έκλαψε ο Νίτσε”-Ένα βιβλίο αριστούργημα.\nΣυνήθως κάθε Φθινόπωρο-χειμώνα περιμένουμε με αγωνία να υποδεχτούμε τα μπορντό και μαύρα ζεστά sweaters και κυρίως τα δερμάτινα jackets. Έτσι και φέτος, έχουμε τα 5 πιο hot must haves για να προλάβεις να ανανεώσεις τη ντουλάπα σου πρώτη.. Συνεχίζουμε με πιο vintage τάσεις αλλά και σύγχρονες που θα ανανεώσουν τον χαρακτήρα μας! 1: A double […]


H MMD λανσάρει την 32” Philips Momentum για console gaming με οθόνη 4K UHD & Ambiglow! -\n15 Απριλίου, 2019 Πέτρος Κυπραίος Gaming Hardware 0 comments\nH MMD, η κορυφαία εταιρία τεχνολογίας και brand license partner για τις οθόνες Philips, ανακοινώνει το λανσάρισμα της 32” οθόνης Philips Momentum 326M6VJRMB για console gaming. Προσφέροντας ένα πρωτοφανές επίπεδο βύθισης, τόσο στους casual όσο και στους hardcore gamers, το συγκεκριμένο μοντέλο διαθέτει μία 4K UHD οθόνη, 60Hz ρυθμό ανανέωσης και Ambiglow, που επεκτείνουν και ενισχύουν την εμπειρία gaming πέρα από την οθόνη. Επιπλέον, η Philips Momentum προσφέρει εξαιρετικά ευκρινείς, ομαλές και ζωντανές εικόνες χάρη στα DisplayHDR 600, Αdaptive-Sync και στη χαμηλή καθυστέρηση εισόδου. Υποστηρίζοντας εντυπωσιακό DTS Sound™ και ελκυστικό, σύγχρονο σχεδιασμό, η Philips Momentum κρατά τους gamers σε μια συνεχή εγρήγορση.\nΕξοπλισμένη με UltraClear 4K UHD ανάλυση, διαθέτοντας 3840×2160 pixels και πιστοποίηση VESΑ DisplayHDR 600, η 32” Momentum προσκαλεί τους παίκτες σε δράση. Η τεχνολογία Ultra Wide-Color παρέχει ένα ευρύ φάσμα πλούσιων χρωμάτων, ενισχύοντας κάθε εικόνα με περισσότερο λαμπερά, ζωντανά πράσινα, κόκκινα και μπλε. Πέρα από την αυξημένη ακρίβεια και ισορροπία, η Philips Momentum 326M6VJRMB εξασφαλίζει ότι η εμπειρία gaming είναι εξαιρετικά ομαλή. Η καινοτόμα τεχνολογία Adaptive Sync αποδίδει εικόνες χωρίς tearing, ώστε οι χρήστες να μπορούν να παραμείνουν στη στιγμή και να αξιοποιήσουν στο έπακρο την κάθε gaming εμπειρία.\nPrevious article Fortnite: Το Honor Guard Skin είναι διαθέσιμο για χρήστες Honor View20!\nNext article Bye-bye optical disc! Η Microsoft ανακοινώνει το Xbox One S All-Digital Edition!\nLG UltraGear - To monitor με Nano IPS και G-SYNC που ξεπερνά κάθε gaming προσδοκία!


Τελευταία ενημέρωση Δεκ 14, 2018\nΕξοικονόμηση χρημάτων στην επιχείρηση; Υπάρχει ακόμα κι εκεί που δεν φαντάζεσαι! Διάβασε τώρα 13 τρόπους να γλιτώσεις χρήματα από τα λειτουργικά έξοδα που αφορούν την τεχνολογία στην επιχείρησή σου και θα δεις τους λογαριασμούς να μειώνονται αισθητά, από εκεί που δεν το περιμένεις!\nGo Green! Η ενεργειακά αποδοτική τεχνολογία θα σου εξοικονομήσει χρήματα από τους υπολογιστές, τα τηλεφωνικά συστήματα και άλλα τεχνολογικά εργαλεία. Πολλές φορές υπάρχουν και φορολογικά οφέλη από την χρήση της πράσινης τεχνολογίας. Για να μην αναφέρουμε ότι θα βοηθήσουν και το περιβάλλον.\nΠήγαινε σε λογισμικό ανοιχτού κώδικα. Μια λύση λογισμικού ανοιχτού κώδικα δεν είναι η τόσο τρομαχτική «Είσαι ολομόναχος!» πρόταση που οι μεγάλοι προμηθευτές λογισμικού θέλουν να πιστέψεις. Το ανοιχτού κώδικα λογισμικό κοστίζει το 1/10 της τιμής των εμπορικών προϊόντων και συνεχίζει να προσφέρει τα ίδια, αν όχι περισσότερα, χαρακτηριστικά.\nΨάξε για έναν φθηνότερο πάροχο internet. Αν δεν έχεις μια επιχείρηση μεγάλου προϋπολογισμού, οι μικρότεροι πάροχοι προσφέρουν εξίσου καλές υπηρεσίες για το σχετικά μικρότερο κόστος τους.\nΣκέψου το VoIP. Το VoIP είναι βασικά μια υπηρεσία τηλεφωνίας μέσω internet. Πολλές μικρές επιχειρήσεις ακολουθούν αυτή την φθηνότερη εναλλακτική επιλογή η οποία μπορεί να τους εξοικονομήσει μέχρι και 60% έναντι των παραδοσιακών τηλεπικοινωνιακών τους δαπανών.\nΑγόρασε ανακυκλωμένα μελάνια εκτυπωτών. Το μελάνι των εκτυπωτών είναι ένα από τα πιο ακριβά υγρά στον πλανήτη. Ψάξε και βρες την καλύτερη ποιότητα ξαναγεμισμένων μελανιών αντί να αγοράζεις τα αυθεντικά τα οποία κοστίζουν 5-10 φορές περισσότερα χρήματα.\nΑξιολόγησε εκ νέου το πρόγραμμα τηλεφωνίας που έχεις. Ακόμη και αν δεν πας σε VoIP λύσεις, μπορείς σίγουρα να βρεις ένα πιο οικονομικό πρόγραμμα τηλεφωνίας από αυτό που έχεις ήδη.\nΕξάλειψε τον αχρείαστο φωτισμό. Εγκατέστησε ανιχνευτές κίνησης για τον έλεγχο του φωτισμού στις περιοχές που χρησιμοποιούνται περισσότερο, όπως οι τουαλέτες και το δωμάτιο με τα φωτοτυπικά.\nΑπενεργοποίησε τα μηχανήματα όταν δεν χρησιμοποιούνται. Αυτό μπορεί να μειώσει την κατανάλωση ενέργειας μέχρι και 25%. Κλείνοντας τον υπολογιστή στο τέλος της μέρας μπορεί να εξοικονομήσει ένα επιπλέον 50%.\nΒάλε χρονοδιακόπτες. Εγκατέστησε χρονοδιακόπτες στα εξωτερικά συστήματα φωτισμού, ώστε να λειτουργούν μόνο από το σούρουπο ως την αυγή.\nΑν είναι δυνατό, χρησιμοποίησε φορητούς υπολογιστές. Τα laptops μπορούν να καταναλώνουν 90% λιγότερη ενέργεια από ότι ένας desktop υπολογιστής.\nΣταμάτα να πληρώνεις για λογισμικό. Επισκέψου σελίδες όπως το Download.com και δοκίμασε εκατοντάδες προγράμματα δωρεάν μέσω της ελεύθερης δοκιμής 30 ημερών. Επίσης ρίξε μια ματιά και στις σελίδες των κατασκευαστών για δωρεάν ή δοκιμαστικές εκδόσεις.\nΧρησιμοποίησε online υπηρεσίες. Πρέπει όλες οι επαγγελματικές σου συναντήσεις να γίνονται πρόσωπο με πρόσωπο; Τεχνολογίες που βασίζονται στο Internet, όπως η τηλεδιάσκεψη και εργαλεία όπως το Microsoft Office Live Meeting σου επιτρέπουν να κάνεις online παρουσιάσεις στους πελάτες σου.\nΚοινοί εκτυπωτές. Αν έχεις αγοράσει και διατηρείς πολλούς εκτυπωτές στο γραφείο σου, θα μπορούσες να εξοικονομήσεις χρήματα με την δημιουργία ενός δικτύου που επιτρέπει στους υπαλλήλους να μοιράζονται συσκευές. Το Microsoft Windows Small Business είναι μια εύκολη στην εγκατάσταση και τον χειρισμό λύση που επιτρέπει την κοινή χρήση εκτυπωτών και δημιουργεί ένα πιο ασφαλές και παραγωγικό υπολογιστικό περιβάλλον.


Επέκταση της McDonald's με δύο νέα καταστήματα | Economistas.gr\nΕπέκταση της McDonald's με δύο νέα καταστήματα\nNewsroom 21/03/2019 13:38 ΕΠΙΧΕΙΡΗΣΕΙΣ\nΔύο νέα εστιατόρια Drive Thru πρόσθεσε στο δίκτυο της στην Ελλάδα η McDonald’s, σε Λεωφόρο Μεσογείων και Λάρισα, ανεβάζονται τον αριθμό των καταστημάτων της σε 13.\nΗ υπηρεσία Drive Thru λειτουργεί 24 ώρες την ημέρα, προσφέροντας γρήγορη και φιλική εξυπηρέτηση, και επιτρέπει στους πελάτες να παραγγείλουν και να παραλάβουν μέσα από το αυτοκίνητό τους.\nΑπό τον Ιανουάριο 2018 έως Ιανουάριο 2019, η Premier Capital plc, developmental licencee της McDonald’s σε έξι ευρωπαϊκές αγορές με έδρα τη Μάλτα, άνοιξε 11 νέα εστιατόρια, εκ των οποίων τα 6 προσφέρουν την υπηρεσία Drive Thru. Στόχος της εταιρίας είναι η δημιουργία ακόμα 12 εστιατορίων στις αγορές αυτές την τρέχουσα χρονιά, αρκετά εκ των οποίων θα διαθέτουν την υπηρεσία Drive Thru.\n«Το Drive Thru εντάσσεται απόλυτα στη δέσμευση του brand να προσφέρει απολαυστικές στιγμές εύκολα για όλους. Είναι μια πραγματική εμπειρία McDonald’s που προσθέτει στιγμές απόλαυσης στη διαδρομή του πελάτη, σε 24ωρη βάση, με γρήγορη και φιλική εξυπηρέτηση. Θα συνεχίσουμε να επενδύουμε στα McDrive, εντάσσοντας την υπηρεσία σε όσα περισσότερα εστιατόρια μπορούμε. Σκοπός μας είναι να προσφέρουμε ακόμα καλύτερη πρόσβαση για τους πελάτες μας στα McDonald’s», τονίζει ο Managing Director (Διευθύνων Σύμβουλος) της Premier Capital plc, Victor Tedesco.\nΣτο στόχαστρο των Ρεπουμπλικανών το Obamacare\nΣτο Ανώτατο Δικαστήριο των ΗΠΑ θα προσφύγουν οι Δημοκρατικοί εναντίον απόφασης δικαστηρίου του Τέξας που έκρινε αντισυνταγματικό το Obamacare.\n15/12/2018 22:19 Στο στόχαστρο των Ρεπουμπλικανών το Obamacare\nTo 44,73% της Unismack απέκτησε η Lime Capital Partners\nΗ Unismack ειδικεύεται στην ανάπτυξη και παραγωγή πρωτοποριακών προϊόντων σνακ.\n12/03/2019 15:50 To 44,73% της Unismack απέκτησε η Lime Capital Partners\nΚατεβάζουν ρολά τα καταστήματα εστίασης στην Πάτρα\nΚλειστά θα παραμείνουν σήμερα τα καταστήματα εστίασης και αναψυχής στην Πάτρα με τους ιδιοκτήτες να διαμαρτύρονται για την υπερφορολόγηση.\n18/03/2019 10:28 Κατεβάζουν ρολά τα καταστήματα εστίασης στην Πάτρα


Ξεκίνησαν οι προβολές «Επιθυμία Ελευθερίας» στις όψεις κτιρίων 18 πόλεων σε όλη την Ελλάδα\nΉρωες του 1821 και εικόνες από την ελληνική επανάσταση ξεκίνησαν να προβάλλονται, με την τεχνική του projection mapping σε όλη την Ελλάδα.\nΉρωες του 1821 και εικόνες από την ελληνική επανάσταση ξεκίνησαν να προβάλλονται, με την τεχνική του projection mapping, το Σάββατο σε όλη την Ελλάδα στο πλαίσιο της εμβληματικής δράσης της Επιτροπής «Ελλάδα 2021» για τα 200 χρόνια μετά την Επανάσταση, με τίτλο «ΕΠΙΘΥΜΙΑ ΕΛΕΥΘΕΡΙΑΣ». Η προβολή αυτής της οπτικοποιημένης αφήγησης του αγώνα του 1821, μέσα από έργα τέχνης που αναφέρονται σε αυτόν, ξεκίνησε ταυτόχρονα το Σάββατο στις 21:30 στις όψεις 18 επιλεγμένων κτιρίων της Ελλάδας, με προεξάρχον το κτίριο της Βουλής των Ελλήνων.\nΟι προβολές περιέχουν απεικονίσεις από τη ζωή στην Ελλάδα πριν την Επανάσταση, ενώ παρουσιάζουν γεγονότα που οδήγησαν στην έκρηξη του Αγώνα, όπως η σύσταση της Φιλικής Εταιρείας ή η εξέγερση στη Μολδοβλαχία. Επιπρόσθετα προβάλλονται δραματοποιημένες καθοριστικές στιγμές του Αγώνα, όπως η Μάχη στα Δερβενάκια και η Έξοδος του Μεσολογγίου. Εκτός από την ιστορία της Επανάστασης, οι προβολές συνδέονται και με στοιχεία της νεότερης ιστορίας κάθε πόλης, ενώ παράλληλα με την προβολή γίνεται και show με φώτα στον περιβάλλοντα χώρο του κάθε κτιρίου.\nΠρόκειται για το μεγαλύτερο εγχείρημα projection mapping που έχει γίνει ποτέ στην Ελλάδα, ενώ η παραγωγή του υλικού και η προσαρμογή του πάνω στα κτίρια έγινε από το Εργαστήριο Μεταβαλλόμενων Ευφυών Περιβαλλόντων (TUC TIE Lab) της Αρχιτεκτονικής Σχολής του Πολυτεχνείου Κρήτης. Οι πόλεις στις οποίες πραγματοποιείται η δράση είναι: Αθήνα (κτήριο της Βουλής των Ελλήνων), Αλεξανδρούπολη (Ζαρίφειος Παιδαγωγική Ακαδημία), Ηράκλειο (κτήριο Περιφέρειας Κρήτης), Θεσσαλονίκη (Βασιλικό Θέατρο), Ιωάννινα (Δικαστικό Μέγαρο), Καλαμάτα (Εικαστικό Εργαστήρι - Κέντρο Τέχνης), Κέρκυρα (Παλαιό Δημαρχείο), Λαμία (Δημοτικό Θέατρο), Λάρισα (Λέσχη Αξιωματικών Φρουράς), Μεσολόγγι (Δημοτική Πινακοθήκη), Νάουσα (Δημαρχείο), Ναύπλιο (Δημαρχείο), Πειραιάς (Δημοτικό Θέατρο Πειραιά), Ρόδος (Δημαρχείο), Σύρος (Θέατρο Απόλλων), Τρίπολη (Δικαστικό Μέγαρο), Χανιά (Θέατρο Μίκης Θεοδωράκης) και Χίος (Τείχος του Κάστρου).\nΟι προβολές, που έχουν διάρκεια 18 λεπτών, επαναλαμβάνονται ανά μισή ώρα και θα ολοκληρωθούν στις 23:30. Η δράση θα πραγματοποιηθεί και την Κυριακή 13 Ιουνίου κατά τις ίδιες ώρες 21:30 -23:30.\nΟι προβολές μεταδίδονται και με live streaming εδώ.\n23:08 - 12/06/2021\nΣήμερα και αύριο η «Επιθυμία Ελευθερίας» προβάλλεται στις όψεις κτιρίων 18 πόλεων σε όλη την Ελλάδα Θέατρο Βράχων: «Πώς η ανάγκη γίνεται ιστορία»


Τι θα συμβεί πραγματικά αν δεν κλείσεις το κινητό σου σε πτήση - ΤΑΞΙΔΙ\nAskmen Greece > Dolce Vita > ΤΑΞΙΔΙ > Τι θα συμβεί πραγματικά αν δεν κλείσεις το κινητό σου σε πτήση\nΈνας πιλότος αποκαλύπτει αυτό που αναρωτιόμαστε καιρό.\n> Γιατί σύντομα δε θα έχεις jet lag μετά από πολύωρες πτήσεις\nΈνας συνηθισμένος φόβος, ειδικά για όσους ταξιδεύουν πρώτη φορά με αεροπλάνο είναι μήπως ανοίξει η πόρτα στα 30.000 πόδια. Κάτι τέτοιο δεν πρόκειται να συμβεί καθώς υπάρχει πίεση μέσα στην καμπίνα επιβατών (γι' αυτό και βουλώνουν τα αυτιά σου καμιά φορά), οπότε όσο συμβαίνει αυτό δεν είναι πιθανό να ανοίξει. Από τα πιο τρομακτικά σκηνικά που μπορεί να ζήσεις σε μια πτήση είναι να πέσετε σε αναταράξεις. «Είναι γεγονός πως κάτι τέτοιο προκαλεί δυσφορία και αναστάτωση στους επιβάτες αλλά σκέψου πως οδηγάς και πέφτεις σε λακούβα.\nΔεν είναι τόσο επικίνδυνο ή μη ασφαλές όσο φαντάζεσαι. Τα αεροσκάφη είναι ειδικά φτιαγμένα γι' αυτό το ενδεχόμενο. Ακόμη πιο σπάνια είναι η περίπτωση να σταματήσει ένας κινητήρας του αεροπλάνου, καθώς υπάρχει πολύ μεγάλη προσοχή σε αυτό το κομμάτι από τους μηχανικούς. Άλλωστε η πλειοψηφία των πιλότων δεν βρίσκεται σχεδόν ποτέ αντιμέτωπη με αυτή την περίπτωση» καθησυχάζει ο πιλότος της EasyJet.\n> Πώς να διαλέγεις την πιο ασφαλή θέση σε ένα αεροπλάνο


Παλαιά μονοκατοικια προς πώληση με 2 υπνοδωμάτια, Κίσσαμος, Χανιά\nΛίστα ακινήτων :: Κίσσαμος :: Αναζήτηση :: Κωδικός ακινήτου: PHS0739\nPHS0739 - φωτογραφία #1\nPHS0739 - φωτογραφία #2\nPHS0739 - φωτογραφία #3\nPHS0739 - φωτογραφία #4\nPHS0739 - φωτογραφία #5\nPHS0739 - φωτογραφία #6\nPHS0739 - φωτογραφία #7\nPHS0739 - φωτογραφία #8\nPHS0739 - φωτογραφία #9\nPHS0739 - φωτογραφία #10\nPHS0739 - φωτογραφία #11\nPHS0739 - φωτογραφία #12\nPHS0739 - φωτογραφία #13\nPHS0739 - φωτογραφία #14\nPHS0739 - φωτογραφία #15\n€ 319 ανά m²\nΠΑΛΑΙΑ ΠΕΤΡΙΝΗ ΟΙΚΙΑ ΜΕ ΠΑΝΟΡΑΜΙΚΗ ΘΕΑ ΣΤΗ ΘΑΛΑΣΣΑ\nΤο ακίνητο αποτελείται από ένα παλαιό διώροφο σπίτι περίπου 80 m² και από ένα δεύτερο ασκεπές κτίσμα περίπου 55 m². Το κυρίως σπίτι αποτελείται από έναν ενιαίο χώρο, στο ισόγειο και δύο δωμάτια, στον επάνω όροφο. Οι δύο όροφοι, αυτή τη στιγμή, είναι ανεξάρτητοι και επικοινωνούν μεταξύ τους με εξωτερική σκάλα. Το ασκεπές κτίσμα βρίσκεται ακριβώς μπροστά και αποτελείται από δύο χώρους.\nΕάν ακολουθήσετε την υφιστάμενη διαμόρφωση, μπορείτε να κατασκευάσετε δύο υπνοδωμάτια στον επάνω όροφο, ένα σαλόνι και μία κουζίνα στο ισόγειο καθώς και μία ακόμα κρεβατοκάμαρα με μπάνιο στο ασκεπές κτίσμα, η οποία θα μπορεί να χρησιμοποιηθεί και ως ξενώνας. Τα δύο κτίσματα απέχουν περίπου 2 m μεταξύ τους και υπάρχει η δυνατότητα να ενοποιηθούν σε μία ενιαία μονοκατοικία. Όλοι οι χώροι του ακινήτου έχουν όμορφη ανεμπόδιστη θέα στη θάλασσα. Το οικόπεδο είναι επικλινές και στο χαμηλότερό του σημείο περιβάλλεται από μεγάλα πλατάνια και άλλα δέντρα.\nΣτο σπίτι υπάρχει πρόσβαση μέσω ενός μονοπατιού ενώ ο πλησιέστερος δρόμος απέχει περίπου 30 m. Το χωριό διαθέτει 3 mini markets και 3-4 αρκετά ξακουστές ψαροταβέρνες. Το ακίνητο είναι σε απόσταση μόλις 450 m από μία εκτενή παραλία με βότσαλο, η οποία είναι οργανωμένη μόνο σε κάποια σημεία της και είναι αρκετά ήσυχη. Η κατοικία βρίσκεται σε ένα αρκετά βολικό σημείο καθώς έχει πρόσβαση σε κάποιες από τις πιο δημοφιλείς παραλίες τις δυτικής Κρήτης, όπως είναι τα Φαλάσαρνα, το Ελαφονήσι και ο Μπάλος. Στην κωμόπολη της Κισσάμου, η οποία είναι σε απόσταση περίπου 18 km, θα βρείτε όλων των ειδών τα καταστήματα και τις υπηρεσίες. Η πόλη των Χανίων απέχει περίπου μία ώρα οδήγησης και το αεροδρόμιο περίπου μία ώρα και 15 λεπτά.\nΥπόλ. δόμησης : 105 m²\n» Εκτ. Φόρος Μεταβ. : € 1,290


Ήπιες Ερεθιστικές Δερματίτιδες στα Παιδιά - PHARMACY management ΚΑΙ ΕΠΙΚΟΙΝΩΝΙΑ\nΑς δούμε, στον τομέα της δερματολογίας, ορισμένες ήπιες ερεθιστικές δερματίτιδες στα παιδιά και πώς μπορείτε να τις αντιμετωπίσετε στον πάγκο του φαρμακείου...\nΕίναι ένας απλός λειχήνας που εκδηλώνεται με κοκκινίλες και απολέπιση γύρω από το στόμα και στα μάγουλα που μπορεί να είναι και λίγο επώδυνες κυρίως γύρω από τα χείλη.\nΑυτές οι βλάβες επιδεινώνονται με το κρύο και τον αέρα που οπωσδήποτε ξηραίνουν το δέρμα.\nΗ υπερσιελόρροια και οι πιπίλες ερεθίζουν την περιοχή.\nΗ χρήση μια μαλακτικής και αντισηπτικής κρέμας με βάση άλατα ψευδαργύρου και χαλκού, βοηθά και στην προστασία της περιοχής από τους ερεθιστικούς παράγοντες αλλά και στην επούλωση.\nΓια την πρόληψη, συστήστε στη μητέρα την καθημερινή χρήση μιας παιδικής κρέμας φροντίδας στο πρόσωπο ή μιας Cold cream ιδιαίτερα τον χειμώνα και συμβουλεύστε τη μητέρα να σκουπίζει όσο γίνεται συχνότερα τα σάλια του παιδιού και να αποφεύγει όσο γίνεται τις πιπίλες.\nΗ Βρεφική ακμή\nΗ ακμή του νεογνού εμφανίζεται μόλις μετά τη γέννα ή μέσα στις πρώτες εβδομάδες.\nΈχει την ίδια εκδήλωση με αυτήν του εφήβου, με ερυθηματώδεις βλατίδες και φλύκταινες στα μάγουλα, το μέτωπο, τα αυτιά και το τριχωτό της κεφαλής, που διαρκούν το πολύ 2 έως 3 μήνες και αντιμετωπίζονται απλά με ένα αντισηπτικό διάλυμα χλωρεξιδίνης.\nΟφείλονται στη διέγερση των σμηγματογόνων αδένων από τα οιστρογόνα της μητέρας.\nΗ Ιδρώα ή ιδρωτίλες\nΕίναι μικρά κόκκινα σπυράκια που εμφανίζονται κυρίως στις πτυχές του δέρματος.\nΟφείλονται στη συγκράτηση του ιδρώτα λόγω κάποιας παρεμπόδισης σε επίπεδο ιδρωτοποιών αδένων, όταν η θερμοκρασία είναι υψηλή ή όταν σκεπάζουμε πολύ ζεστά το μωρό.\nΔεν χρειάζεται η χρήση κανενός προϊόντος. Ελευθερώστε το παιδί από τα χονδρά ρούχα και κλινοσκεπάσματα, κάντε του ένα πολύ χλιαρό μπάνιο και σε λίγες ώρες οι ιδρωτίλες θα έχουν εξαφανιστεί.\nΤέλος, να αναφέρουμε σύντομα και ορισμένες μολυσματικές δερματικές παθήσεις, όπως η ανεμοβλογιά και το μολυσματικό παράτριμμα που χρήζουν επίσκεψης στον ειδικό γιατρό:\nΟφείλεται σε έναν ιό της ομάδας του έρπητα και είναι μια ιδιαίτερα μεταδοτική ασθένεια.\nΑναπτύσσεται μέσα σε λίγες ημέρες ένα εξάνθημα που αποτελείται από βλατίδες, φλύκταινες και εφελκιδώδεις βλάβες στον κορμό, το πρόσωπο και το τριχωτό της κεφαλής και στη συνέχεια στα κάτω άκρα και τα πέλματα.\nΠροσβάλλεται συχνά και το στόμα και οι βλεννογόνοι. Παρουσιάζει συχνά και μέτριο πυρετό.\nΗ θεραπεία είναι συμπτωματική. Πρέπει να ξηραίνονται καλά οι βλάβες και να εμποδίζονται οι επιμολύνσεις που οφείλονται στον κνησμό.\nΠροσοχή, να κόβονται τα νύχια του παιδιού κοντά, να καθαρίζονται συχνά τα χέρια του, και φυσικά μπορείτε να συστήσετε ένα τοπικό αντιισταμινικό, εάν ο παιδίατρος δεν το έχει κάνει.\nΤο Μολυσματικό κηρίο\nΕίναι μια μικροβιακή επιδερμιδίτιδα πολύ συχνή στα παιδιά λόγω του σχολείου (Staphylocoque A ή Staphylocoque Dore).\nΧαρακτηρίζεται από φλύκταινες που εξελίσσονται σε κρούστα στο πρόσωπο, περιστοματικά, στο τριχωτό της κεφαλής και σε ακραίες περιπτώσεις συνοδεύεται από αδενοπάθεια και πυρετό.


Η σκοπιά: «ΥΙΟΘΕΣΙΑ ΠΑΙΔΙΟΥ: ΓΟΛΓΟΘΑΣ ΣΤΗΝ ΕΛΛΑΔΑ Ή ΕΥΚΟΛΗ ΔΙΑΔΙΑΚΑΣΙΑ;…» - LesvosPost.com | ΕΙΔΗΣΕΙΣ & ΝΕΑ ΤΗΣ ΛΕΣΒΟΥ\nHome / ΣΚΟΠΙΑ / Η σκοπιά: «ΥΙΟΘΕΣΙΑ ΠΑΙΔΙΟΥ: ΓΟΛΓΟΘΑΣ ΣΤΗΝ ΕΛΛΑΔΑ Ή ΕΥΚΟΛΗ ΔΙΑΔΙΑΚΑΣΙΑ;…»\nΗ σκοπιά: «ΥΙΟΘΕΣΙΑ ΠΑΙΔΙΟΥ: ΓΟΛΓΟΘΑΣ ΣΤΗΝ ΕΛΛΑΔΑ Ή ΕΥΚΟΛΗ ΔΙΑΔΙΑΚΑΣΙΑ;…»\nLesvosPost.com 12/18/2021 12:30:00 μ.μ. ΣΚΟΠΙΑ\nΈνα μείζον θέμα που απασχολεί ζευγάρια στην Ελλάδα που δεν έχουν παιδιά, είναι η υιοθεσία ενός παιδιού.\nΜέχρι πρότινος αυτό στη χώρα μας φάνταζε ως κάτι το πολύ δύσκολο, με διάφορα κριτήρια που απαιτούσε η νομοθεσία, αλλά και με τη γραφειοκρατία να κάνει αισθητή και εδώ η παρουσία της.\nΑυτό άλλωστε απεικονίζεται στη σχετική έρευνα της ΕΛΣΤΑΤ, όπου οι υιοθεσίες παιδιών το 2020 σε σχέση με το 2019 εμφανίζονται μειωμένες κατά 23,3% (217 υιοθεσίες το 2020 έναντι 283 το 2019).\nΤελευταία όμως βλέπουμε κάτι να αλλάζει. Ο ίδιος ο φορέας που ασχολείται με της υιοθεσίες, δηλαδή το Υπουργείο Εργασίας και Κοινωνικών Υποθέσεων επέφερε τροποποιήσεις στην όλη διαδικασία για τις υιοθεσίες, η οποία απλουστεύθηκε μεν, αλλά τα κριτήρια έγιναν αυστηρότερα.\nΤο αποτέλεσμα από την παραπάνω αλλαγή ήταν, ότι το πρώτο τρίμηνο του 2021 καταγράφηκε θεαματική άνοδος των υιοθεσιών σε ποσοστό 40%. Το Εθνικό Κέντρο Κοινωνικής Αλληλεγγύης (Ε.Κ.Κ.Α.) μας δίνει πλήρη εικόνα της κατάστασης που επικρατεί στην Ελλάδα.\nΣήμερα στη χώρα μας φιλοξενούνται συνολικά 1.564 παιδιά σε 87 ιδρύματα, εκ των οποίων τα 30 είναι δημόσια και τα 57 ιδιωτικά. Από τα στοιχεία διαφαίνεται πως για 711 παιδιά το σχέδιο οικογενειακής αποκατάστασής τους είναι η αναδοχή ή η υιοθεσία. Τα 614 από αυτά είναι ηλικίας 6 ετών και άνω .Επισημαίνεται ότι από τα 711 αυτά παιδιά τα 638 πληρούν τις προϋποθέσεις για αναδοχή ενώ μόλις 73 για υιοθεσία.\nΣτο τελικό στάδιο της διαδικασίας βρίσκονται 838 αιτήσεις εκ των οποίων 825 για υιοθεσία και μόνο 13 για αναδοχή.\nΤα στατιστικά δεδομένα καταδεικνύουν, πως η αναδοχή μπορεί να οδηγήσει στην άμεση αποϊδρυματοποίηση άνω του 40% των παιδιών τα οποία φιλοξενούνται σήμερα σε κάποιο ίδρυμα.\nΑνακοίνωση 22 Ιουνίου 2021 του Υπουργείου: https://ypergasias.gov.gr/proti-dimosiefsi-dedomenon-gia-tis-yiothesies-kai-tis-anadoches-stin-ellada-1o-trimino-2021/\n"Επιτέλους μετά από χρόνια ήρθε η στιγμή, που πολλά παιδιά θα βρουν μια οικογένεια με την Ελλάδα να απλοποιεί το νομικό υφιστάμενο πλαίσιο για γρήγορη υιοθεσία συμβαδίζοντας με όσα ισχύουν στις ευρωπαϊκές χώρες. Η επέμβαση της πολιτείας ήταν άμεση κάνοντας πράξη τη σύντομη διαδικασία της υιοθεσίας, έτσι ώστε πολλά παιδιά που ζουν σε ιδρύματα να έχουν την ευκαιρία για μια υγιή και φυσιολογική ζωή, αλλά και πολλοί υποψηφίοι γονείς να αποκτήσουν τη δυνατότητα να δημιουργήσουν μια ολοκληρωμένη οικογένεια."


Τι να κάνεις αν δεις άσπρο καπνό από την εξάτμισή σου!\nΤο να δεις λευκό καπνό από την εξάτμιση – σε αντίθεση με τα σταγονίδια που υπάρχουν μερικές φορές ειδικά τους χειμερινούς μήνες – είναι ένδειξη σοβαρού προβλήματος!\nΗ αγνόηση αυτού του προβλήματος θα μπορούσε δυνητικά να οδηγήσει ακόμα και σε έκρηξη του κινητήρα σας ή – στην καλύτερη – σε κάποιο μηχανικό πρόβλημα.\nΟ καπνός από την εξάτμιση, ανεξαρτήτου χρώματος, είναι ένα σημάδι ότι κάτι δεν πάει καλά στα μηχανικά του αυτοκινήτου σας!\nΗ κατανόηση των βασικών στοιχείων ενός αυτοκινήτου – από τη μηχανική πλευρά – θα σας βοηθήσει να καταλάβετε γιατί το αυτοκίνητό σας καπνίζει και γιατί ο καπνός έχει αυτό το χρώμα.\nΟι Auto Experts του asfaleies24.gr είναι εδώ για να σας ενημερώσουν!\nΤι εννοούμε ως εκπομπές καυσαερίων\nΤα καυσαέρια του αυτοκινήτου σας προέρχονται άμεσα μέσα από τη διαδικασία καύσης που λαμβάνει χώρα στον κινητήρα σας. Ένας σπινθήρας αναφλέγει το καύσιμο μαζί με αέρα και οι αναθυμιάσεις που προκύπτουν αποβάλλονται μέσα από το σύστημα εξάτμισης του οχήματος.\nΟι καταλύτες μειώνουν τις επιβλαβείς εξαγωγές ενώ στα πετρελαιοκίνητα οχήματα υπάρχει επίσης ένα επιπλέον φίλτρο, το DPF που μειώνει και τα μικροσωματίδια που βγαίνουν στην ατμόσφαιρα.\nΓιατί βγαίνει λευκός καπνός από την εξάτμιση;\nΟ λευκός – ή ακόμα και μαύρος – καπνός από την εξάτμιση, είναι δείγμα ότι κάτι δεν πάει καλά με το όχημά σας. Στην ουσία το αυτοκίνητο στέλνει το δικό του σήμα κινδύνου για να το βοηθήσετε!\nΑν δείτε λευκό καπνό στην εξάτμιση είναι πολύ πιθανόν το ψυκτικό υγρό να έχει εισχωρήσει στο χώρο καύσης του κινητήρα. Εκεί, σε συνδυασμό με το καύσιμο, η καύση του παράγει ένα παχύ και λευκό σύννεφο καπνού το οποίο αποβάλλεται μέσω του συστήματος της εξάτμισης.\nΠως μπορεί όμως το νερό να μπει στο σύστημα καύσης;\nΟ πιο συνηθισμένος τρόπος που εισχωρεί το νερό ψύξης (παραφλού) στον κινητήρα είναι από ραγισμένη κεφαλή ή από μια φλάτζα που έχει κοπεί. Αν υπάρχει εκεί πρόβλημα, είναι πολύ εύκολο μετά να εισχωρήσει στο θάλαμο καύσης και να αναμιχθεί με το καύσιμό σας.\nΜπορείτε να υποψιαστείτε αν υπάρχει κάποιο πρόβλημα ελέγχοντας την στάθμη του παραφλού – αν βλέπετε ότι μειώνετε η στάθμη συνέχεια χωρίς κάποιο άλλο λόγο, τότε ίσως θα πρέπει να το ψάξετε λίγο παραπάνω!\nΤι πρέπει να κάνετε μόλις δείτε λευκό καπνό από την εξάτμισή σας;\nΤο πρώτο πράγμα που πρέπει να κάνετε μόλις εντοπίσετε τον λευκό καπνό, είναι να σταματήσετε στην άκρη και να μην χρησιμοποιείτε το αυτοκίνητό σας.\nΟ λευκός καπνός είναι ιδιαίτερα επικίνδυνος για τα μηχανικά μέρη του οχήματός σας. Περαιτέρω υπερθέρμανση του κινητήρα ή καύση του ψυκτικού υγρού, μπορεί να προκαλέσει ανεπανόρθωτη βλάβη.\nΈπειτα θα πρέπει να δείτε αν στην ασφάλεια αυτοκινήτου σας έχετε κάλυψη για οδική βοήθεια και να την καλέσετε άμεσα ώστε να έρθει στον τόπο που είστε, για να ρυμουλκήσει το όχημά σας μέχρι το συνεργείο.\nΤο όχημα σε καμία περίπτωση δεν πρέπει να μετακινηθεί από εσάς, παρά μόνο με γερανό.\nΣτο asfaleies24.gr μπορείτε να ψάξετε έως 27 ασφάλειες αυτοκινήτου και να προσθέσετε την οδική βοήθεια για οτιδήποτε σας συμβεί από μόλις 10€ το εξάμηνο!\nΗ οδική βοήθεια είναι απαραίτητη σε όλους τους οδηγούς – είτε έχουν καινούργιο όχημα είτε παλιό. Μια φορά θα τη χρειαστείτε και κυριολεκτικά θα τα βγάλει τα χρήματά της!\nΤι βλάβη μπορεί να υπάρχει αφού δείτε τον λευκό καπνό\nΟι πιο συνηθισμένες βλάβες που συνδυάζονται με τον λευκό καπνό στην εξάτμιση είναι η φλάντζα κεφαλής, το σπασμένο μπλοκ κινητήρα ή η κυλινδροκεφαλή.\nΔυστυχώς θα χρειαστούν αρκετές εργατοώρες και χρήματα για την επισκευή της ζημιάς – σε μερικές περιπτώσεις, ειδικά σε παλαιότερα οχήματα, αξίζει η αντικατάσταση του κινητήρα παρά η επισκευή του!


Παρουσίαση νέου βιβλίου του ΝΙΚΟΥ Θ. ΜΗΤΣΗ: «ΔΗΜΟΣ ΕΧΙΝΟΥ ιστορικές ιχνηλασίες στα 1821» στην ΚΑΤΟΥΝΑ - Παρασκευή 4 Αυγούστου 2017\nΌλα τα χωριά του Ξηρομέρου δεν λησμόνησαν τους προγόνους τους αγωνιστές του 1821 και βρήκαν τρόπο να δημοσιευθεί η αξιόλογη και επίπονη δουλειά του κυρίου Μήτση, εκτός από τον Αστακό. Όταν έδινα τα βιβλία του κυρίου Μήτση σε φίλους μου (εκτός Αιτωλοακαρνανίας) έλεγαν με ζήλεια "μακάρι να είχαμε και εμείς κάποιον σαν το Μήτση να γράψει για τους προγόνους μας".\nΠεριμένω πάνω από πέντε χρόνια να διαβάσω την πρόσκληση για τους λησμονημένους αγωνιστές του Αστακού αλλά δυστυχώς δεν την διαβάζω.\nΔεν υπάρχει κανένας να ενδιαφερθεί;\nΓιατί να μην έχουμε και εμείς το βιβλίο όπως το έχουν όλα τα γύρω χωριά;\nΤόσο πολύ αδιάφοροι είμαστε για τους προγόνους μας;\n25 Ιουλίου 2017 - 1:59 μ.μ.


Ο ΓΙΩΡΓΟΣ ΛΙΑΝΗΣ ΑΠΑΝΤΑ ΓΙΑ ΤΗΝ ΠΑΟΛΑ ΚΑΙ ΤΗ ΔΗΛΩΣΗ ΓΙΑ ΤΟΝ ΚΑΖΑΝΤΖΙΔΗ, ΠΟΥ ΠΡΟΚΑΛΕΣΕ ΑΝΤΙΔΡΑΣΕΙΣ\nΑρχική σελίδα Celebrities Ο Γιώργος Λιάνης απαντά για την Πάολα και τη δήλωση για τον Καζαντζίδη, που προκάλεσε αντιδράσεις\nΟ Γιώργος Λιάνης πήρε συνέντευξη από την Πάολα και η δήλωσή της για τον Στέλιο Καζαντζίδη προκάλεσε αντιδράσεις! Η τραγουδίστρια είχε πει«Δεν αρκούσε να πει δυο-τρία για το κάθε θέμα; Άρα, ζητούσε και του έγραφαν τραγούδια γι’ αυτά. Άρα τα εκμεταλλευόταν. Έκανε κατάχρηση στον πόνο, στην απονιά, στην αδικία»\nΟ Γιώργος Λιάνης είπε σε συνέντευξή του στο Πρωινό: «Δεν θα πω λέξη για το θέμα αυτό, επιτρέψτε μου. Τιμώ την Πάολα και τη σιωπή που κράτησε για το πένθος που είχε. Ότι είχα να πω, το είπα. Παρερμηνεύτηκε μια δήλωση ενός εξαιρετικού πλάσματος. Συζητούσαμε για τον Αγγελόπουλο και τον Καζαντζίδη. Τον λατρεύει τον Καζαντζίδη, αλλά είπε με το πνεύμα της ότι ο Αγγελόπουλος έκανε κάτι διαφορετικό, ήταν σαν ζητιάνος της αγάπης....» Και τόνισε: «Σέβομαι το πνεύμα αυτής της εξαιρετικής κυρίας και σπουδαίας καλλιτέχνιδας, η οποία έχει ένα πένθος, το τιμά κι εγώ σε αυτό το διάστημα θα σιωπήσω. Δεν έχω να πω τίποτα περισσότερο. Τα είπα όλα. Δεν εννοούσε ποτέ η Πάολα ότι ο Καζαντζίδης εκμεταλλεύτηκε προς όφελός του αυτό το πράγμα. Δεν ήταν το πνεύμα της συζήτησης αυτό. Ακόμα και αν γράφτηκε κάπως έτσι, είναι λάθος και δεν οφείλεται στην Πάολα».


Κανένας τραυματισμός από τον εκτροχιασμό μηχανής της αμαξοστοιχίας Ιntercity\n Διάβημα της Λευκωσίας στον ΟΗΕ για δηλώσεις του Μπαν Κι Μουν\n Σφοδρή κακοκαιρία σαρώνει τη νότια Ιταλία\n«Καθαρά», είναι, σύμφωνα με την Αστυνομία, τα τρία καλάσνικοφ που βρέθηκαν ανάμεσα στον υπόλοιπο βαρύ οπλισμό, μέσα στο κλεμμένο αυτοκίνητο «Όπελ Άστρα», που παρακολουθούσε εδώ και 15 μέρες η Αντιτρομοκρατική Υπηρεσία, και τελικά ερευνήθηκε χθες, στο Παλαιό Φάληρο. Όπως ανακοινώθηκε απο το Αρχηγείο της ΕΛ.ΑΣ, απο τη βαλλιστική έρευνα, που έγινε στα εργαστήρια της Εγκληματολογικής Υπηρεσίας, διαπιστώθηκε ότι τα όπλα δεν έχουν χρησιμοποιηθεί σε τρομοκρατική, ή άλλη ενέργεια. Η έρευνα συνεχίζεται, τόσο στα εγκληματολογικά εργαστήρια, όσο και από την Αντιτρομοκρατική Υπηρεσία, για την διαλεύκανση της υπόθεσης.\nΤην εγκατάλειψη, την απώλεια των γονέων τους, την κακοποίηση ή την παραμέληση, γνώρισαν από πολύ νωρίς δεκάδες παιδιά που μεγαλώνουν σήμερα σε ιδρύματα σε όλη την επικράτεια της Περιφέρειας Κεντρικής Μακεδονίας. Εκατόν ενενήντα παιδιά έχουν βρει εκεί στέγη και φροντίδα, ενώ την "πόρτα" των ιδρυμάτων αυτών κρούουν διαρκώς και περισσότεροι γονείς που δηλώνουν αδυναμία να αντεπεξέλθουν οικονομικά στην ανατροφή των παιδιών τους. Και ενώ ο ρόλος των ιδρυμάτων παγκοσμίως είναι να παραμένουν εκεί προσωρινά τα παιδιά μέχρι να ενταχθούν σε ανάδοχες οικογένειες, στην Ελλάδα όχι μόνο δεν γίνονται πολλές αναδοχές, αλλά ο χρόνος παραμονής των παιδιών στο συγκεκριμένο περιβάλλον ξεπερνά τα 6 χρόνια τη στιγμή που το διεθνώς παραδεκτό χρονικό διάστημα δεν ξεπερνά τους έξι μήνες. Στον αντίποδα της κατάστασης αυτής, παρατηρείται τον τελευταίο καιρό έντονο ενδιαφέρον από γονείς και οικογένειες για να αναλάβουν την αναδοχή κάποιου παιδιού. Ευαισθητοποιημένοι από τις συνέπειες της κρίσης που βιώνει με σκληρό τρόπο η παιδική ηλικία, πολλοί είναι εκείνοι που δηλώνουν πρόθυμοι να φιλοξενήσουν ένα παιδί στο σπίτι τους για λίγες μέρες, ή για λίγους μήνες ή ακόμη και για πάντα με σκοπό την υιοθεσία. «Την τάση αυτή και το σχετικό ενδιαφέρον διαπιστώνουν δομές κοινωνικής προστασίας που μας ενημερώνουν σχετικά» αναφέρει στο ΑΠΕ-ΜΠΕ η ψυχολόγος και προϊσταμένη του τμήματος κοινωνικής εργασίας της Διεύθυνσης Κοινωνικής Μέριμνας της Περιφέρειας Κεντρικής Μακεδονίας, Ελένη Πατίδου. Η ίδια γνωστοποιεί ότι, βάσει της σχετικής νομοθεσίας (ΦΕΚ 114 του 2009 και προεδρικό διάταγμα 86), προωθείται η δημιουργία εθνικού μητρώου στο οποίο θα καταγράφονται οι υποψήφιοι ανάδοχοι γονείς και τα στοιχεία των παιδιών που θα εισαχθούν σε κάθε οικογένεια. Υπεύθυνος για το μητρώο αυτό είναι ο Εθνικός Οργανισμός Κοινωνικής Αλληλεγγύης που βρίσκεται σε συνεργασία με τις αρμόδιες υπηρεσίες των Περιφερειών, τα ιδρύματα, τις εισαγγελίες και τους ιδιωτικούς φορείς παιδικής προστασίας.\nΠερί τα 200 άτομα επέβαιναν στην αμαξοστοιχία intercity 55, που εκτελούσε το δρομολόγιο Θεσσαλονίκη-Αθήνα και εκτροχιάστηκε (μόνο το τμήμα της μηχανής) μεταξύ Λιανοκλαδίου και Δομοκού, ύστερα από σύγκρουση με αγελάδα, που βρισκόταν επάνω στις ράγες. Όπως επιβεβαιώθηκε και από την ΤΡΑΙΝΟΣΕ, από το ατύχημα, που σημειώθηκε στις 12:50, δεν υπήρξε τραυματισμός. Η σιδηροδρομική κυκλοφορία στο τμήμα αυτό έχει διακοπεί και θα γίνεται με λεωφορεία.\nΗ κυπριακή κυβέρνηση και τα πολιτικά κόμματα αντέδρασαν έντονα στις δηλώσεις του γενικού γραμματέα του ΟΗΕ, Μπαν Κι Μουν, ότι οι συνομιλίες στο Κυπριακό διακόπηκαν λόγω των προεδρικών εκλογών και της οικονομικής κρίσης. Αντιδράσεις προκάλεσε και η αναφορά του σε ελληνοκυπριακή κοινότητα. Ο υπουργός Εξωτερικών, Ιωάννης Κασουλίδης, δήλωσε ότι έδωσε οδηγίες να γίνει διάβημα για τον ισχυρισμό του κ. Μπαν ότι οι συνομιλίες για λύση του Κυπριακού διακόπηκαν, λόγω των προεδρικών εκλογών του περασμένου Φεβρουαρίου. Κάτι, τόνισε, που δεν ισχύει, αφού οι συνομιλίες διακόπηκαν τον Ιούλιο του 2012 από τον Ντερβίς Έρογλου, λόγω της ανάληψης της προεδρίας του Συμβουλίου της Ευρωπαϊκής Ένωσης από την Κυπριακή Δημοκρατία.\nΑυτοκίνητο στο οποίο επέβαιναν δύο γυναίκες και ένα επτάχρονο κοριτσάκι κοντά στις Συρακούσες, στην ανατολική Σικελία, παρασύρθηκε σήμερα το πρωί από έναν χείμαρρο που είχε πλημμυρίσει, μετέδωσαν τα ιταλικά μέσα ενημέρωσης, την ώρα που σφοδρή κακοκαιρία σαρώνει τη νότια Ιταλία. Το τραγικό περιστατικό σημειώθηκε στην Κοντράντα Ρομανέλο. Τέσσερα ακόμη μέλη της ίδιας οικογένειας, μεταξύ τους η μητέρα του κοριτσιού, διασώθηκαν από το ορμητικό ποτάμι. Ένα 4x4 παρασύρθηκε επίσης από τον ποταμό Σιμέτο, κοντά στην Κατάνια, επίσης στην ανατολική Σικελία αλλά οι επιβαίνοντες σε αυτό στάθηκαν πιο τυχεροί. Ελικόπτερο της πυροσβεστικής της Κατάνιας μετείχε στην επιχείρηση για τον απεγκλωβισμό τους από το όχημα και τη διάσωσή τους. Σφοδρή κακοκαιρία, κατακλυσμιαίες βροχές που προκαλούν πλημμύρες πλήττουν από την Παρασκευή όλη τη χώρα, όπως και πυκνές χιονοπτώσεις στις Άλπεις.